
_ডিসেম্বর ১৯৮৩ 
_ অগ্রহায়ণ ১৩৯০ 

_মার্চ ১৯৮৬ 
_ চৈত্র ১৩৯২ 


আমাদের চারদিকের বস্তরাশি, জীব ও উদ্ভিদ- 
জগৎ সম্পর্কে তরুণমনে যথেষ্ট কৌতৃহল। প্রকৃত- 
পক্ষে তাদেরই কৌতুহল চরিতার্থ করতে এই 
পুস্তকের পরিকল্পনা । 

বাজারে এই জাতীয় পুস্তকের সংখ্যা নিতান্ত 
অল্প এবং সেগুলি রচিত হয়েছে বিজ্ঞানের সব শাখা 
থেকে কিছু কিছু প্রশ্ন চয়ন করে। কিন্তু বিজ্ঞানের 
এক একটি শাখায় সহঅ-সহত্র প্রশ্ন আছে। সমস্ত 
জিজ্ঞাসাকে একত্রিত করা একটি ছুরহ ব্যাপার । 
তবু তরুণমনের চাহিদা মেটাতে বিজ্ঞানের এক- 
একটি শাখা থেকে এমন কিছু প্রশ্ন নির্বাচন করা 
হয়েছে যাতে সেই শাখাটি সম্বন্ধে তাদের মনে 
মোটামুটি একটা ধারণা গড়ে উঠতে পারে। আর 
চেষ্টা করা হয়েছে অবশ্ঠজ্ঞাতব্য কতকগুলি প্রশ্নের 
সমাধান করতে । 

বিজ্ঞানের সব শাখার সাধারণ জিজ্ঞাসাকে 
একত্রিত করলে পুস্তকের কলেবর ভয়ানকভাবে বেড়ে 
উঠবে। তখন পুস্তকখানিই তাদের কাছে ভীতি- 
স্বরূপ হয়ে দাড়াবে । উক্ত কারণে বিজ্ঞানের প্রধান 
প্রধান শাখা অবলম্বন করে পুথক পুথক পুস্তক 
রচনার ইচ্ছা আছে। এই পর্যায়ের এই প্রথম 
পুস্তক-_মানবশরীর সম্বন্ধীয় । 

যাদের জন্য এই দীন প্রচেষ্টা তারা উপকৃত 
হলে এবং বিজ্ঞান সম্বন্ধে তাদের কৌতূহল বর্ধিত হলে 
নিজের শ্রম সার্থক বলে মনে করবো । 

সুধাংশু পাত্র 

আমাদের প্রকাশিত লেখকের অন্যান্য বই £ 


পদার্থ বিজ্ঞানের সহস্র জিজ্ঞাসা 

মহাকাশ বিদ্যা ও কৃত্রিম উপগ্রহ ব্যবস্থা 

বিশ্ব পরিবেশ ও মানুষ 

জীবনের জয়যাত্রায় মানুষ 

বিজ্ঞানী প্রসঙ্গ 

বিজ্ঞানী চরিতকথা 

বিজ্ঞানের অমর প্রতিভা 

মনের মতো বৈজ্ঞানিক 
আবিষ্কারের গপ্‌পো 

ভৌগোলিক আবিষ্কার ও অভিযান 

জীব জগতের বিস্ময় 

বিজ্ঞানের সংক্ষিপ্ত ইতিবৃত্ত 


ছোটদের বিজ্ঞান-জিজ্ঞাসা 


* মেরুতদত্তী প্রাণী কাছের বল! হয়? 

যাদের মেরুদণ্ড বা শিরদাড়া থাকে এবং যাদের মাথার খুলি বা 
করোটি আছে তাদেরই বলা হয় মেরুদণ্ডী প্রাণী । 

* নেক্সদণ্ডী প্রাণী করভাগে বিভক্ত এবং কি কি? 

মেরুদণ্ডী প্রাণীদের প্রাধানতঃ সাতটি ভাগে ভাগ করা হয়। 
(১) চোয়ালহীন মাছ জাতীয় প্রাণী বা সাইক্লোস্টোম (২) হাঙ্গর 
প্রভৃতি কোমলাস্থি বিশিষ্ট মাছ (৩) শক্ত হাড় বিশিষ্ট মাছ (8) উভচর 
(৫) জরীন্থপ (৬) পাখী ও (৭) স্তন্থপায়ী। 

* স্তন্যপায়ী প্রাণী কাদের বল! হয়? 

স্তন্থপায়ীদের ইংরাজীতে বলা হয় “ম্যামালস্”। গ্রীক “মেমা” 
শব্দটির অর্থ স্তন । অর্থাৎ এই জাতীয় স্ত্রী প্রাণীদের থাকে স্তন। ওরা 
নিজের আকৃতি অনুযায়ী শাবক প্রসব করে এবং শাবকরা মায়ের ছুধ 
পান করে জীবন ধারণ করে থাকে । 

তবে স্তন্যপায়ীদের ছুটি প্রজাতির ক্ষেত্রে একটু ব্যতিক্রম আছে। 
হংসচঞচুবিশিষ্ট প্র্যাটিপাস এবং পিপীলিকাভুক প্রাণী এচিডনা ডিম 
প্রসব করে। কিন্তু ডিম ফুটে বাচ্চা বার হলে বাচ্চারা মায়ের দুধ 
পান করে থাকে । 

* স্তগ্যপায়ীর! কয় শ্রেণীভে বিভক্ত এবং বিভীগগুলি কি কি? 

স্তন্তপায়ীরা তিন শ্রেণীতে বিভক্ত । (১) যাঁদের বাচ্চা মাতৃগর্ভে 
পরিপূর্ণতা লাভ করে তাদের বলা হয় প্র্যাসেন্টাল (২) ক্যাক্গারু 
জাতীয়, প্রাণী__যাদের বাচ্চা অর্ধপরিপুষ্ট অবস্থায় ভূমিষ্ঠ হয় এবং 
মায়ের বুক সংলগ্ন থলিতে স্থান লাভ করে পরিপুষ্ট হয় তাদের বলা হয় 

“পউচেস” বা অস্বগর্ভ প্রানী (৩) যারা ডিম প্রসব করে অথচ ডিম 
ফুটলে শাবকরা মায়ের দুধ পান করে তাদের বলা হয় “মনোটি মস”। 

* প্রাইমেটস বা শ্রেষ্ঠ বর্গযুক্ত প্রাণী কাদের বলা হয়? 

মান্য, বনমানুষ, বানর ইত্যাদিকে বল! হয় প্রাইমেটস্‌ । এরা 
ছু শ্রেণীতে বিভক্ত । উচ্চ প্রাইমেটস্‌ ও নিয় প্রাইমেটস্‌ । মানুষ, 
গরিলা, শিম্পাঞ্জী প্রভৃতি উচ্চ প্রাইমেটস্‌ এবং বানর, হনুমান ইত্যাদি 
নিয় প্রাইমেটস্। 

* পুথিবীর জীবগোষ্ঠীর মধ্যে মান্ুৰ স্বতন্ত কেন? 

মানুষের উন্নত মস্তি মানুষকে স্বাতন্ত্য দান করেছে । পৃথিবীতে 
যত জীব আছে, তাদের মধ্যে একমাত্র মানুষের মস্তিক্ষের ওজন বেশী। 
তাই বুদ্ধিবলে সে করায়ন্ত করেছে ধরণীকে । 

* মানবদেহের একক কি? 

ক্ষু্রাতিতম ক্ষুদ্র কোষ বা সেল্‌ । কেবল মানুষ নয় যে কোন 
জীবদেহ অসংখ্য ক্ষুদ্র ক্ষুদ্র কোষ নিয়ে গঠিত । তাই কোষকে জীবনের 
একক বলা হয়। 

* (ক কবে কোষ আবিষ্কার করেছেন? 

রবার্ট হুক ১৬৬৫ খ্রীষ্টাব্দে প্রথম উদ্ভিদদেহে কোষের সন্ধান লাভ 
করেছিলেন। সেল্‌ নামটি তারই দেওয়া । 

ক জীবকোবে কোন্‌ কোন্‌ বস্তু থাকে? 

সাধারণত প্রাণপন্ক বা বর্ণহীন, ঈষৎ স্বচ্ছ এবং জেলির মত 
থলথলে পদার্থ প্রোটোপ্লাজম এবং প্রোটোপ্লাজমের পরিধি বরাবর 
একটি সুক্ষ পর্দা থাকে । পর্দাটিকে বলা হয় প্লাজমা মেমত্রেন। 

* প্রোটোল্লাজমে অবস্থিত প্রধান বন্তগুলির নাম কি? 

সজীব প্রোটোপ্লাজমীয় বস্তু বা অরগানেলি এবং প্রাটোগ্লাজমের 
বিপাকের ফলে উৎপন্ন জড় বস্তু বা আরগ্যাসটিক বস্তু ৷ 

আবার প্রোটোপ্লাজমীয় বস্তগুলির মধ্যে প্রোটোপ্লাজম ছারা! 
নিন্সিত একটি সুগঠিত নিউক্লিয়াসই প্রধান। জড়বন্তৃগুলির মধ্যে শতকরা 
প্রায় ৯০ ভাগ জল এবং মাত্র ১০ ভাগ অজৈব ও জৈব পদার্থ থাকে । 

অজৈব পদার্থগুলি প্ৰধানতঃ সোডিয়াম, পটাসিয়াম, ক্যালসিয়াম, 
ম্যাগনেসিয়াম ও আয়রন। অপরদিকে জৈব পদার্থগুলির মধ্যে প্রোটি- 
নের ভাগই সর্বাধিক । তাছাড়া থাকে স্নেহ ও শর্করা জাতীয় পদার্থ। 
* €প্রাটোপ্লীজম কে কবে আবিষ্কার করেন? 
সম্ভবতঃ ১৮৩৫ শ্রীষ্টাব্দে ছুজারজিন নামে এক বিজ্ঞানী কোষ 
নধ্যস্থিত প্রোটোপ্লাজমের সন্ধান পেয়েছিলেন । নামকরণ করেছেন 
পাকিঞ্জি নামে আর এক বিজ্ঞানী । 


* কোষ মধ্যস্ছিত নিউক্লিয়াসটি কেমন এবং ওতে কোন্‌ কোন্‌ 
বস্তু থাকে? 


নিউক্লিয়াসটি বতুলাকার এবং পর্দার দ্বারা বেষ্টিত। অণুবীক্ষণ যন্ত্রে 
বেশ ভাল ডি দেখা যায়। পর্দার ভেতরে থাকে ডি. এন. এ 
এবং প্রোটিন নির্মিত নির্দিষ্ট সংখ্যক ক্রোমোজোম। 

* (ক্রামোজোম কি? 

নিউক্লিয়াসের মধ্যে জটপাকানো সরু সরু সুতার মত এক 
ধরনের জিনিস থাকে। তাকে বলা হয় ক্রোমাটিন তন্ত। কোষ 
বিভাজনের সময় এগুলি সুতার মত স্পষ্ট রূপ গ্রহণ করে। তখনই 
এদের বলা হয় ক্রোমোজোম। দেখা গেছে, প্রত্যেক প্রজাতির 
কোষের মধ্যে এই ক্রোমোজোম থাকে নিদিষ্ট সখ্যক। 


* মানুষের দ্েহস্থিত প্রতিটি কোষে ক্রোমোজোমের সংখ্য! 
কত? 


২৩ জোড়া বা ৪৬টি । তবে রক্তকোষে এবং জননকোষে থাকে না। 

* ডি, এন, এ কি এবং কোন্‌ কোন্‌ জিনিস নিয়ে গঠিত ? 

জীবকোষের একটি উপাদান ডিন, এন, এ, সংক্ষেপিত নাম। 
পুরো নাম ডিঅক্সিরিবো নিউক্লিক আ্যাসিড। চার রকমের জৈব 
ক্ষারক দিয়ে গঠিত ডি, এন, এ,। ক্ষারকগুলির নাম আযাডেনিন, 
গুয়েনিন, সাইটোসিন ও থাইনিন। 

আসলে ডি, এন, এ, হচ্ছে হাজার হাজার ক্ষুদ্র ক্ষুদ্র এককের 
সমন্বয়ে গঠিত একটি বৃহত্তম অণু। এককগুলির নাম নিউক্লিওটাইড। 
নিউক্লিওটাইডের মধ্যে থাকে উপরে বর্ণিত জৈব ক্ষারকগুলির যে 

কোন একটি, পাঁচটি কারবন যুক্ত শর্করা অণু বা ডিঅক্সিরাইবোজ 
এবং একটি ফসফেট বা ফসফরিক আযাসিড অণু । 
একটি জৈব ক্ষারক, একটি ডিঅক্সিরাইবোজ ও একটি ফসফেট 
মিলে একটি একক নিউক্লিওটাইড, কয়েকটি নিউক্লিওটাইড মিলে 
গঠন করে স্ৃতার মত পলিনিউক্লিওনাট এবং ছুটি পলিনিউক্লিওনাট 
সুতার পাক দিয়ে গঠন করে ডি, এন, এ-র বৃহত্তম অণু । এদের 
বৈশিষ্ট্য, যখনই সুতার মত পাক দিয়ে ডি, এন, এ, অণু গঠন করে 
তখনই একটির আযাডেনিন সব সময় অপরটির থাইনিনের.সঙ্গে এবং 
একটির গুয়েনিন অপরটির সাইটোসিনের সঙ্গে যুক্ত হয়। 
* জিনকি? 
জিন হচ্ছে একটি অয্রধর্মী যৌগিক পদার্থ এবং এটি ক্রোমোজোমেই 
থাকে। এর! নিজে নিজে বিভাজিত হতে পারে। 
জিনরা বংশগতির ধারক ও বাহক । অর্থাৎ পিতামাতার দেহগত 
ও মানসিক দোষগুণ সন্তানের মধ্যে প্রকাশ পাওয়ার মূলে আছে 
উত্তরাধিকার সুত্রে পাওয়া এ জিন। এর উপাদান এ ডি, এন, এ, 
বা ডিঅক্সিরিবোনিউক্লিক আযসিড। 
* একজন পুর্ণ বয়স্ক মানুষের দেহে কোষের সংখ্যা কভ? 
প্রায় ১০১টি । অর্থাৎ ১০কে চৌদ্দবার ১০ দিয়ে গুণ করলে যা! 
হয়। 
* মানুষের জীবন শুরু হর কতটি কোষের মাধ্যমে ? 
মাত্র একটি কোষের মাধ্যমে! কেবল মানুষ নয়, যে কোন, 
জীব জীবন শুরু করে একটিমাত্র কোষকে অবলম্বন করে। 


* এককোবৰ থেকে কেমন করে বছকোবের স্থষ্টি হয় ? 
কোষ বিভাজনের দ্বার । 


* কোষ বিভাজন কেমন করে হয়ে থাকে? 
জীব মাত্রই জীবন শুরু করে একটি কোষের মাধ্যমে । কোষটি 


সুগঠিত হয়ে নির্দিষ্ট আকৃতি ও প্রকৃতি লাভের পর কোন এক অজানা 
কারণে কোষ মধ্যস্থিত নিউক্লিয়াসটি ভেঙ্গে দুভাগে বিভক্ত হয়ে পড়ে। 
উক্ত প্রক্রিয়াটিকে বলে কোষ বিভাজন। এক থেকে ছুই, ছুই থেকে 

চার, এইভাবে চলতে থাকে এবং বহুকোষী জীবের উদ্ভব হয়। 

কোষের নিউক্লিয়াসে নির্দিষ্ট সংখ্যক ক্রোমোজোম থাকে__যা 
জীবের বৈশিষ্ট্য তথা দোবগুণ ইত্যাদির ধারক ও বাহক, নিউক্লিয়াসের 
বিভাজনে ক্রোমোজোম লম্বালম্বিভাবে বিভাজিত হয়। তাই উৎপন্ন 
কোষের মধ্যে পূর্ববর্তী কোষের বৈশিষ্ট্য বজায় থাকে । যে কোষটি 
পরিপূর্ণতা লাভের পর বিভাজিত হয় সেটিকে বলা হয় মাতৃকোষ 
এবং তা থেকে উৎপন্ন কোষটিকে বলা হয় অপত্য কোষ । 

* কোষ কভ রকমের এবং কি কি? 

কোষ সাধারণত ছু ধরনের । এক জাতীয় কোষের দ্বারা দেহ গঠিত 
হয় এবং অপর জাতীয় কোষ দ্বারা জনন অঙ্গে উৎপন্ন হয় জননকোষ। 
পূর্ববর্তী কোষকে বলে দেহকোষ এবং পরবর্তী কোবকে বলে জনন- 
কোষ।  ছু-ধরনের কোষই বিভাজিত হয়। দেহকোষের বিভাজনকে 
মাইটোসিস আর জননকোষের বিভাজনকে বল! হয় মায়োসিস। 

* কোষ বিভাজন কভদ্দিন ধরে চলতে. থাকে? 

সারা জীবন। তবে যৌবনাবস্থা পর্যন্ত অর্থাৎ যতদিন পর্যন্ত 
দেহবৃদ্ধি চলতে থাকে ততদিন হয় দ্রুত । তারপর বিভাজনের হার 
মন্দীভূত হয়। 

+ দেহন্থ কোষ কি বিনষ্ট হয়? 

অবশ্যই হয়। মৃতকোষগুলিকে রক্তই বহন করে নিয়ে যায় 
হৃংপিণ্ডে। সেইখানে তাকে নষ্ট করে দেওয়া হয়। দেহত্বকের 
বাহিরের স্তরটিও মুতকোষের স্তর। একসময় ওরা ঝরে পড়ে অথচ 
আমরা বুঝতে পারি না। 

দেহবৃদ্ধি ব্যাহত হলে পর অথাৎ প্রায় ২৫ বছর বয়সের পর 
থেকে. স্বাভাবিক কারণে কোষ নষ্ট হয় অধিক পরিমীণে। এই 
সময় থেকে নতুন কোষের স্থষ্টি হয় না। যতগুলি নষ্ট হয় বিভাজনের 
ফলে কেবল সেই পরিমাণ কোষেরই উৎপত্তি হয়। যদি কোন 
জায়গায় অস্বাভাবিকভাবে কোষ বুদ্ধি ঘটে তাহলে তাকে রোগের 
লক্ষণ বলতে হবে। 


* বংশগতি কাকে বলে? 

যে প্রক্রিয়ায় ক্রোমোজোমের জিনে অবস্থিত পিতামাতার দৈহিক 
বৈশিষ্ট্য, দোষ গুণ ইত্যাদি সন্তানের মধ্যে প্রকাশ পায় তাকেই বলে 
বংশগতি । টাক, কটাচোখ, চুলের বৈশিষ্ট্য, নাকের বৈশিষ্ট্য, গায়ের 
রঙ ইত্যাদি বংশগতির জন্য বংশানুক্রমে লক্ষ্য করা বায়। 

* মাতৃজঠরে মানুষ জীবন শুরু করে কেমন করে? 

পিতার শুক্রাণু ও মাতার ডিম্বাণু মিলে প্রথমে গঠিত হয় 
জাইগোট নামে একটি কোষ । একটি পূর্ণাঙ্গ কোষে থাকে ২৩ জোড়া 
ক্রোমোজোম। আদি এই কোষে থাকে পিতার দেওয়া ২৩টি ও 
মায়ের দেওয়া ২৩টি ক্রোমোজোম। ফলে ২৩ জোড়া পূর্ণ হয়। 
জাইগোটটি বিভাজিত হয়ে প্রথমে ফাপা গোলকের মত হয়। তখন 
তাকে বলে ব্রাষূলা । পরবর্তাঁ পর্যায়ে গোলকটির একমুখ ভেতরে ঢুকে 
গিয়ে তলা স্পর্শ করে। এই পর্যারকে বলে গ্যাষ্ট,লা পর্ব। এই 
পর্যায়ের শেষে বহিঃস্বক, মধ্যস্বক ও অন্তঃস্বক নামে তিনটি কোষ- 
স্তর গঠিত হয়। তারপরে নানাবিধ কলাতন্ত্রের মাধ্যমে অঙ্গ গঠিত 
হয়। শেষে পূর্ণাঙ্গ হলে ভূমিষ্ঠ হয় শিশু। 

* প্রবলগুণ কাকে বনে? 

সন্তানের মধ্যে পিতামাতার উভয়ের গুণ, দোষ ইত্যাদি মিশে 
যায়। কিন্তু উভয়ের গুণ প্রকাশ পায় না। একজনের গুণ প্রকাশ 
পায় এবং আর একজনের গুণ গুপ্ত অবস্থায় থাকে । যে গুণটি প্রকাশ 
পায় তাকেই বলা হয় প্রবলগুণ। 

* কলা ও কঙ্গাতন্ত্র কাকে বলে? 

দেহের প্রতিটি কোষ স্বয়ং সম্পূর্ণ নয়। কারণ, পুনঃ পুনঃ কোষ 
বিভাজনের ফলে স্থষ্ট মানবদেহের প্রতিটি কোষের স্বয়ং সম্পূর্ণতা৷ লোপ 
পায় অনেকখানি । এমন কি আকৃতি ও প্রকৃতিগত তফাৎও এসে যায় । 
এই অবস্থায় একই জায়গায় অবস্থানকারী অসংখ্য কোষ সমপ্রিগতভাবে 
কাজ করে থাকে । এ কোষ সমষ্টি__যা একত্রিত অবস্থায় এক একটি 
বিশেষ কাজ সম্পাদন করে থাকে, তাকেই বলা হয় কল!। 

এ কোষ সমষ্টি বা কলা দেহের বিভিন্ন স্থানে বিভিন্ন কার্য 
সম্পাদনের নিমিত্ত গঠন করে অঙ্গ। আবার কয়েকটি অঙ্গ মিলে 
সুনির্দিষ্ট কোন কাজের জন্য গঠিত হয়েছে তন্ত্র । 

আমাদের অঙ্গ-প্রত্যঙ্গকে চালনা করার জন্য পেশী, অনুভূতি 
আদান-প্রদানের জন্য স্নায়ু, রস ক্ষরণের জন্য নানাগ্রন্থি বা গ্ল্যাণ্ড 
ইত্যাদি এক এক ধরনের কলা। 

* মানবদেহকে কভটি তন্ত্রে ভাগ কর! হয়েছে এবং কি কি? 

মানবদেহকে প্রধানতঃ ৬টি তন্ত্রে ভাগ করা হয়েছে। তন্ত্রগুলির 
নাম (১) অস্থিতন্ত্র (২) অস্থিসন্ধি তন্্ (৩) পেশীতন্ত্র (৪) স্সাযুতন্্ 
(৫) হৃদবাহ তন্ত্ৰ ও (৬) আন্তর্য্্ীয় তন্তর। 

* মানবদেহ কভ রকমের কল! দিয়ে গঠিত ? 

প্রধানতঃ ৪ রকমের কল! দিয়ে মানবদেহ গঠিত। কলাগুলির 
নাম (১) আবরণী কলা (২) যোগকলা (৩) পেশীকলা ও (৪) স্মায়ুকলা। 

* শরীরের কোন কোন অংশে আবরণী কল! বিদ্মান? 

দেহের বাহিরের অংশ অর্থাৎ চামড়া, নখ, লোম ইত্যাদি যে সব 
জায়গায় আছে তারই তলায়, দেহগহবরের পরিধিতে অর্থাৎ, হৃংপিণ্ড 
ফুসফুস প্রভৃতি স্থানে, পৌষ্টিক নালীতে, শ্বাসনালীতে এবং নাসাপথে 
আবরণী কলা বিদ্যমান । 


* যোগ কা কাকে বলে? 
সাধারণত যে সব কল! দেহের বিভিন্ন অংশের মধো যোগাযোগ 


স্থাপন করে তাদেরই বলা হয় যোগ কলা। দেহের অস্থি, রক্ত ইত্যাদি 
এক এক ধরনের যোগ কল! । 


* পঞ্চ ইন্ড্রিয় কি কি? 
চক্ষু, কর্ণ, নাসিকা, জিহবা, ত্বক । এদের দ্বারাই আমরা পৃথিবীর 


রূপ, রস, গন্ধ, বর্ণ, স্পর্শ ইত্যাদি অনুভব করে থাকি। 
* শরীরের বাহিরের আবরণকে কি বজে এবং ভার কাজ 
কি? 
শরীরের বাহিরের আবরণকে বলা হয় ত্বক । ত্বকের প্রধান ছুটি 
কাজ, শরীরের ক্ষতিকারক পদার্থগুলিকে ঘামের সাহায্যে বাহিরে বার 

করে দেওয়া এবং শীত ও গরম থেকে শরীরকে রক্ষা করা। তাছাড়াও 
অন্যান্য কতকগুলি কাজ সম্পাদন করে থাকে । যেমন-__ 

(১) শরীরের মেদ প্রভৃতি বাড়তি জিনিষগুলো অনেক সময় 
চামড়ার তলায় জমা রাখে। যখন আমরা নিয়মিত আহার করি 
কিংবা বেশী খাই তখন ত্বক বাড়তি জিনিষগুলোকে তলায় জমা করে। 
আর খাওয়া! বন্ধ করলে অর্থাৎ ক্ষুধার উদ্রেক সত্বেও না খেলে এ মেদ 
চামড়ার তলা থেকে রক্তে যায় এবং আমাদের শক্তি যোগায়। 

(২) চামড়ার তলায় কতকগুলি কৈশিক রক্তনালী বিদ্যমান ৷ 
এ রক্তনালী কিছু রক্তকে ধরে রাখে। প্রয়োজন হলে এই রক্ত শরীরের 
যে কোন স্থানে সঞ্চালিত করতে পারে। 

(৩) শরীরের চামড়া শরীরের তাপকে বাড়াতে কিংবা কমাতে 
পারে। যখন অতান্ত ঠাণ্ডা পড়ে অথবা কোন ঠাণ্ডা জিনিষের সংস্পর্শে 
আসি তখন শরীরের তাপ যাতে বাহিরে না যেতে পারে তার জন্য রক্ত 
কিছুটা ভেতরে চলে যায়। আবার গরম হলে রক্তনালীগুলির মুখ 
খুলে যায় এবং চামড়ায় এসে জমা হয়। 

* ত্বক দিয়ে বাহিরের স্পর্শ আমর! কিভাঁবে অনুভব করি ? 

আমাদের দেহের চামড়ার তলায় সর্বত্র লুকিয়ে আছে অনেকগুলি 
স্নায়ুর প্রান্তদেশ। কেউ স্পর্শ করলে এমনকি মৃতু বাতাস: প্রবাহিত 
হলেও সেই সব স্নায়ুর প্রান্তসীমায় ধরা পড়ে। তারপর এ স্নায়ুই 
মস্তিষ্কে খবর পাঠিয়ে দেয়। যেহেতু আমাদের মস্তিষ্কে বিভিন্ন অনুভূতির 
জন্য স্থান নির্দিষ্ট আছে। স্পর্শ, ব্যথা বেদনা ইত্যাদি অনুভূতির স্থানে 
স্মায়ুরা খবর পাঠালেই আমর! এগুলি অনুভব করি। অবশ্য মুহূর্তের 
মধ্যেই উক্ত কাজ সম্পন্ন হয়ে থাকে। 

* চামড়ার কয়টি স্তর এবং স্তরগুলির কাজ কি? 

আমাদের দেহের এত যে পাতলা! চামড়া, তারও আছে সাতট স্তর । 
বাহিরের পাঁচটি স্তরকে একত্রে বলা হয় বহিঃস্তক এবং ভেতরের ছুটি 
স্তরকে একত্রে বলা হয় অন্তঃস্বক। সবচেয়ে বাহিরের স্তরটি মরা কোষের 
স্তর দিয়ে গঠিত এবং এগুলি আমাদের অজান্তেই ঝরে পড়ে। তবে 

অন্তন্তক অর্থাৎ নিচের ছুটি স্তরই প্রকৃতপক্ষে আসল ত্বক। তারই 
তলায় লুকিয়ে আছে স্নায়ুদের প্রান্তদেশ, রক্তনালী, নানা রকম গ্র্যাণ্ 


বা গ্রন্থি। 
ত্বককে আমাদের রক্ষাকবচ বললে মনে হয় ভুল বলা হবে না! 


ত্বক ভাল থাকলে বাহিরের জীবাণুরা ত্বককে ভেদ করে ভেতরে ঢুকতে 
পারে না। এছাড়া পূর্ববর্ণিত অন্যান্য কাজ তে আছেই। 

» ভাতের চেটে পায়ের পাভাব্র চামড়া মোটা কেন? 

আসলে এসব জায়গার চামড়ার আরও কতকগুলি মরা কোষের 
স্তর থাকে । চাপ, ঘর্ষণ ইত্যাদিকে উপেক্ষা করার জন্য এ ব্যবস্থা 
গড়ে ত্তঠে। 

* ঘাম কোথায় উৎপন্ন হয় এবং ঝরে কেন? 

অন্তঃস্বকের তলায় একরকম গ্রন্থি থাকে। তাকে বলা হয় স্বেদ- 
গ্রন্থি বা ঘর্গ্রন্থি। গ্রন্থিগুলি অনেকটা গোটানো নলের মত। 
এখানেই ঘাম তৈরী হয়। বাচ্পায়নের ফলে শরীরকে শীতল করার 
জন্য ঘাম বাহিরে বেরিয়ে আদে। তাছাড়া শরীরের অভ্যন্তরের নানা 
দুষিত পদার্থকে বার করে দেওয়াও ঘাম ঝরার আর একটি কাজ। 


* হে ঘর্সগ্রন্থির পরিমাণ কভ? 
দেহে ২০ লক্ষ থেকে ৩০ লক্ষ ঘর্মগ্রন্থি আছে বলে অনুমান. করা 


হয়। তবে মাথায়, হাতে ও পায়ে ঘর্মগ্রন্থির সংখ্য। সর্বাধিক গ্ৰন্থি 
গুলি ত্বকের ঠিক উপরের তলে উন্মুক্ত হয়। 


ক লৌমকুপের কাজ কি? 
শরীরের চামড়ার গায়ে অতি সুক্ষ সুন্ম ছিদ্র আছে। ঘর্মগ্রন্থিতে 


উৎপন্ধ ঘাম এ ছিদ্রপথেই বেরিয়ে আসে । আসলে এরাই লোমক্প। 

আশ্চর্যের কথা, এত যে ক্ষুদ্র লোমকুপ-_তার মুখেও থাকে ঢাক- 
নার মত জিনিস। তাই খুলতেও পারে এবং বন্ধও হতে পারে। এ 
খোলা ও বন্ধ হওয়ার দ্বারাই ঘামের প্রবাহ নিয়ন্ত্রিত হয়। ঘাম 
বেরিয়ে এলে বাম্পীভবন হয় এবং শরীরকে শীতল রাখে । যখন 
শরীরকে ঠাণ্ডা রাখার প্রয়োজন হয় না তখন ঘর্মগ্রন্থির মুখ বন্ধ হয়ে 
যায়। এই উপায়েই সে বজায় রাখে শরীরের স্বাভাবিক 
তাপমাত্রাকে । 

* গারমের দিনে বেশী ঘাম নির্গভ হয় কেন? 

পশ্চাৎ পিটুইটারী গ্রন্থি থেকে ত্যা্টিডাইযুরেটিক নামক এক 
ধরনের হরমোনের ক্ষরণ আবহাওয়ার উষ্ণতার উপর নির্ভর করে। 
উষ্ণতা বৃদ্ধি হলে উক্ত হরমোন ক্ষরণ বৃদ্ধি পায়। ফলে রেচননালীর 
জল শোষণক্ষমতা বৃদ্ধি পায়। আর তখনই বুদ্ধি পায় ঘর্সগ্রন্থি থেকে 
ঘর্মক্ষরণের পরিমাণ । 

* কেউ কাদে! কেউ বা ফর্সা কেন? 

চামড়ার অক্তঃত্বকে থাকে একরকম রঞ্জক কলা । সেখান থেকে 
নিঃ্থত একরকম কালো রগ্রক পদার্থ সূর্যের ক্ষতিকারক রশ্মিগুলি, 
বিশেষ করে ইনফ্রারেড্‌ রশ্মি থেকে দেহকে রক্ষা করার জন্য দেহের 
বাহিরে একটি আস্তরণ স্থষ্টি করে। নিরক্ষীয় অঞ্চলের দিকে সুর্যের 
ক্ষতিকর রশ্মিগুলির প্রভাব বেশী থাকায় সেখানকার মানুষের দেহের 
চামড়ার আস্তরণটি গাঢ় কালো রডের। অপরদিকে নাতিশীতোষ্ণ 
অঞ্চলে ক্ষতিকর রশ্মির প্রভাব কম বলে কালো রঙের আস্তরণের 
প্রয়োজন হয় না। তাই রঙ ফর্সা ও সাদা। অপরদিকে কেবলমাত্র 
প্রাকৃতিক পরিবেশ নয়, গায়ের রঙের জন্য বংশধারাও কিছুটা দায়ী । 

* আমাদের চোখ দুটো কেমন? 

আমাদের চোখ ছুটো অনেকটা গোল গোল বলের মত। তার 
মধ্যে আছে কত কারিগরি। চারদিকটা ঘিরে খুব শক্ত ও অস্বচ্ছ 
একটা আবরণ আর সামনের দিকের কিছুটা অংশ স্বচ্ছ। শুধু এ 
অংশটি দিয়ে বাহিরের আলো ভেতরে প্রবেশ করতে পারে। অস্থচ্ছ 
অংশটিকে শ্বেতমগুল বলা হয়। 

স্বচ্ছ অংশটির নাম অচ্ছোদপটল। অচ্ছোদপটলের ঠিক পেছনে 
কনীনিকা নামে একটি কালো পর্দা আছে। পর্দার মাঝখানে থাকে 


একট ফুটো_-যাকে বলা হয় তারারদ্ব,। আর ফুটোটার ভেতরে 
থাকে একটা উত্তাল লেন্স। 


পাশের দিকে ক্রমশঃ পাতিল! । 
লেন্সের সামনে থাকে এক রকম তরল পদার্থ এবং পেছনে থাকে 

অর্থাৎ লেন্পটির মাঝখানটা পুরু অথচ 


অপেক্ষাকৃত ঘন তরল-_অনেকটা জেলির মত। তবে তরলগুলি কাচের' 
মত বেশ স্বচ্ছ। ফলে ভেতরে আলো প্রবেশের কোন অসুবিধা হয় 
না। তারারন্ধ, আপনা হতে কখনও বড় হয়, আবার কখনও ছোট হয়। 
কম আলোতে দেখতে গেলে প্রসারিত হয়। আলোকের তীব্রতা 
বাড়লে সঙ্কুচিত হতে আরম্ভ করে। 

একেবারে পেছনের দিকে থাকে অক্ষিপট। একে পাতলা একটা 
আলোকগ্রন্থী পর্দা বলা যেতে পারে। আমাদের চোখের সামনে' 
যা ঘটে সম্মুখস্থ লেন্স তার সব কিছুই ফেলছে পেছনের অক্ষিপটে। 
ঠিক যেন সিনেমার পর্দার মত ব্যাপারটা । ছবির পর ছবি এসে; 
পড়ছে পর্দার উপরে। অক্ষিপটের ঠিক পেছনেই থাকে স্সায়ূ। 
দৃশ্যাবলীকে এ স্মায়ুই প্রেরণ করছে মস্তি্কের পেছন ভাগে । 

মানুষের চোখ দুটো কতই না সুন্দর । আসলে চক্ষু গোলক দুটি 
আদৌ সুন্দর নয়। চোখের ছুটি পাতাই তাকে সুন্দর করে ঘিরে; 
রেখেছে। আরও সৌন্দর্য বর্ধন করছে উপরের জ্র ছুটো। 

* আমরা কেমন করে দেখতে পাই? 

কোন বস্ত থেকে আলোক প্রতিফলিত হয়ে প্রথমে অচ্ছোদপটল, 
পরে তারারন্ধ, লেন্স, জেলির মত তরলপদার্থ ইত্যাদি হয়ে শেষে 
অক্ষিপটে এসে পড়ে। তখনই আমাদের চোখের সামনের বস্তুর 
একটি উল্টো প্রতিবি্ব গঠিত হয় অক্ষিপটে। সেখানে প্রভা ও" 
‘কোণের’ আকৃতি বিশিষ্ট কতকগুলো কোষ আছে। এ কোষগুলির' 
নামও এড কোষ’ ও ‘কোণ কোধ?। এদের উপর, আলো! এসে 
পড়লেই অপটিক স্নায়ুর মাধ্যমে মস্তিষ্কে খবর প্রেরিত হয়। তখনই 
মস্তিষ্কে অনুভূতি জাগে এবং মুহূর্তের মধ্যে প্রতিবিষ্বটিও সোজা হয়ে' 
যায়। আর তখনই আমাদের দেখার কাজ সম্পন্ন হয়। 

* আমরা আলোতে দেখতে পাই কিন্তু অন্ধকারে 


পাইনা কেন? 
আমাদের চোখের অভ্যন্তরে যে অক্ষিপট আছে, সেটি আলোতেই 
‘কোণ’ কোষগুলি 


ভালভাবে সাড়া দেয়। অপর পক্ষে যে ‘রড’ ও 

দেখতে 


আছে তারা একই ধরনের কাজ করে না। ‘কোণ’ কোষগুলি কেবল 
মাত্র উজ্জল আলোতে কাজ করে এবং বড, কোষগুলি মৃদু আলোতেও 
সাড়া দেয়। দেখা গেছে, অন্ধকারে দেখতে হলে যে পরিমাণ ‘রড’ 
কোষের প্রয়োজন সে পরিমাণ আমাদের চোখে নেই। যদিও সংখ্যাটা 
নিতান্ত কম নয়। প্রায় সাড়ে বার কোটির মত। সে তুলনায় ‘কোণ’ 
সেল অনেক কম-_ মাত্র চল্লিশ লক্ষের কাছাকাছি । উপযুক্ত পরিমাণ 
'রড' কোষের অভাব হেতু রাব্রিকালে আমরা দেখতে পাই না। বলা 
বাহুল্য, যে সব নিশাচর প্রাণী রাতে দেখতে পায় তাদের চোখে ‘রড’ 
কোষের পরিমাণ খুব বেশী। 

* খে, শোকে, আনন্দে ও বেদনার আমাদের চোখে জল 
আসে কেন? 

চোখে আছে এক ধরনের গ্র্যা্ বা গ্রন্থি। তাকে অশ্রুগ্রন্থি বলা 
ইয়। দেহে ও মনে কোনরূপ আঘাত পেলে অথবা আনন্দে আত্মহারা 
হয়ে উঠলে আমাদের মস্তিষ্কের কতকগুলো স্নায়ুতে অনুভূতি সৃষ্টি হয়। 
সেই অনুভূতির প্রভাব এসে পড়ে অশ্রগ্রন্থিতে। ফলে উত্তেজিত হয় 
অশ্রগ্রন্থি এবং গ্রন্থগুলি থেকে আপনিই জল গড়িয়ে পড়ে। 
.. ৯. চোখের ক্রটি কাকে বলে? ত্রুদিগুলি কি কি? 

বস্তুর প্রতিচ্ছবি যদি অক্ষিপটের উপর পতিত না হয়ে সামনে 
অথবা পেছনে বস্তুর প্রতিবিষ্ব গঠিত হয় তাহলেই চোখের ত্রুটি এসে 
যায়। .ক্রুটি . প্রধানত দু রকমের। কাছের জিনিসের প্রতিবিস্ব 
অক্ষিপটের পেছনে গঠিত হলে বলা! হয় “দূরদৃষ্টি” এবং দূরের জিনিসের 
প্রতিবি্ব অক্ষিপটের সামনে গঠিত হলে বলা হয় দক্ষীণদৃষ্টি।” প্রথম 
ক্রটির ক্ষেত্রে উত্তল লেন্সের চশমা এবং দ্বিতীয় ত্রুটির ক্ষেত্রে অবতল 
(গেলের উমা বাবহার করা! হয়। তখন ওঁ লেন্সই দশ্যবস্তুর প্রতিবিষ্ব 
ঠিক অক্ষিপটেই গঠন করতে সাহায্য করে। 

অন্যান্য ক্রটিও আছে। যেমন চালসে, নকুলান্ধতা ইত্যাদি । এ 


ছাড়া বৃদ্ধ বয়সে চোখের লেন্সের উপর একটা ঘোলাটে আবরণের স্থষ্টি 
হয়ে থাকে। 

* ক্নাভ কানা হয় কেন? 

একেবারে অন্ধকার না হলেও অতি ক্ষীণ আলোতে আমরা কিছুটা 
দেখতে পাই। তার কারণ, আমাদের চোখের এ রড কোষগুলি। ওরাই 
মৃদু আলোতে উত্তেজিত হয়। কিন্ত কোন কারণে যদি চোখের রড 
কোষগুলি ক্ষতিগ্রস্ত হয় তাহলে মানুষ রাতকানা হয়ে পড়ে। বিশেষ করে 
শরীরে ভিটামিন-এর অভাব ঘটলেই রড কোষের কার্যকারিতা হ্রাস পায়। 

* আমাদের দুটো চোখের দরকার কেন? 

আমাদের চোখছুটো কিছুটা দূরত্বে আছে। এবং একই বস্তু 
থেকে আলে প্রতিফলিত হয়ে উভয় চোখেই পড়ছে। তবে সোজাস্মুজি 
না পড়ে সামান্য কোণ করে পতিত হচ্ছে। এ কোণ করে পড়ার 
জন্য যে বস্তুটি থেকে আলো আসছে সেই বস্তুটির সঠিক দূরত্ব অনেকটা 
নির্ধারণ করতে পারি। অর্থাৎ কোন্টি কাছের আর কোন্টি দূরের 
সে সম্বন্ধে একটা স্পষ্ট ধারণা জন্মে । 

* আমরা চোখ রগড়াই কেন? 

চোখে ধুলাবালি পড়লে অবাঞ্চিত সেই পদার্থগুলোকে নিক্রান্ত 
করবার জন্য চোখের গ্রন্থিগুলি উত্তেজিত হয়ে উঠে এবং জলের নিঃসরণ 
ঘটে। কিন্তু অবাঞ্ছিত পদার্থের পরিমাণ যদি বেশী হয় তাহলে তাদের 
সবগুলিকে বার করে দিতে বেশী পরিমাণ চোখের জল ক্ষরণের প্রয়োজন 
হয়ে পড়ে। স্বাভাবিক ভাবে এত জল গ্রন্থিগুলি থেকে নিচ্যত হতে 
পারে না। তাই আমরা চোখ রগড়ানোর মাধ্যমে গরস্থিগুলিকে আরও 
উত্তেজিত করতে থাকি। যাতে পর্যাপ্ত পরিমাণে জল নির্গত হয়ে 
অবাঞ্ছিত পদার্থ গুলোকে নিষ্রান্ত করে দেয়। 

ক চোখের জল কেমন এবং ভাতে কোন্‌ কোন্‌ পদার্থ থাকে? 

চোখর জল লবণাক্ত এবং অল্প জীবাণুনাশক । ওতে জল, সোডিয়াম 
ও পটাসিয়ামের লবণ, কিছু কিছু প্রোটিন, কারবোহাইড্রেট ও এনজাইম 
থাকে। 

*% চোখের উপর জর থাকে কেন? 

চোখ আমাদের অন্ততম শ্রেষ্ঠ সম্পদ। তাই অনেকে ওকে পরশমণি 

‘বলে থাকেন। উক্ত সম্পদটিকে রক্ষার নিমিত্ত হরেক রকমের ব্যবস্থা । 
‘চোখে পাতা থাকার জন্য হঠাৎ অবাঞ্ছিত কিছু চোখে পড়তে পারে না 
এবং আঘাত থেকে রক্ষা করে । গরমের সময় মাথা থেকে ঘাম ঝরে 
গড়িয়ে আসে চোখের দিকে । সেই ঘামে থাকে ময়লা । ময়লা চোখে 
পড়লে চোখ নষ্ট হওয়ার সম্ভাবনা থাকে । ভ্র থাকার জন্য ঘামট। জর 
চুলেই আটকা পড়ে। চোখে পড়তে পারে না। ভ্র মুখমণ্ডলের সৌন্দর্য ও 
বৃদ্ধি করে। 

* ছুজন মানুষ যদি কিছু মস্স একে অপরের দিকে ভাকিয়ে 
থাকে ভাহলে চৌথে জল আজে কেন? 

কেবল দুজন দুজনের দিকে তাকিয়ে থাকলে নয়, কোন কিছুর 
দিকে স্থির দৃষ্টিতে অধিকক্ষণ তাকিয়ে থাকলে চোখে জল আসে। 
“এর কারণ, দীর্ঘক্ষণ তাকিয়ে থাকার ফলে চোখের ন্মায়ুগুলি উত্তেজিত 
হয়ে উঠে এবং অশ্রগ্রন্থি থেকে অশ্রু নির্গত হয় । 

* আমরা কোন পদার্থের গন্ধ কিভাবে অনুভব করে থাকি? 

গন্ধ আমরা অনুভব করি কেন, তা জানার আগে কোন বস্তু থেকে 
কিভাবে গন্ধ নির্গত হয়-_-তা৷ জানার দরকার। প্রকৃতপক্ষে সব পদার্থের 
নিজস্ব কোন গন্ধ থাকে না। আসলে গন্ধ উৎপন্ন হয় সেই বস্ত 
থেকে_ যাদের দেহ থেকে উদ্বায়ী পদার্থগুলে| নির্গত হয়ে সুক্ষ 
স্থন্ম কণার আকারে বাতাসে মিশতে পারে। উদ্বায়ী পদার্থগুলো 
আবার বিভিন্ন বস্তুর ক্ষেত্রে ভিন্ন ভিন্ন। যেমন সব ফুল কিংবা সব 
পাকা ফলের গন্ধ সমান নয়। অপর পক্ষে পচা বস্তু বাতাসে এমন 
সব উদ্বায়ী পদার্থ ছড়ায় যার গন্ধ অত্যন্ত অগ্রীতিকর। এগুলি 
বিষাক্ত উদ্বায়ী বস্তু এবং শরীরের পক্ষে যথেষ্ট ক্ষতিকর । 

এখন প্রশ্ন, এগুলি কিতাবে আমরা ভ্রাণের দ্বারা অনুভব করে 
থাকি? কেনই বা পৃথক পৃথক বস্তুর পৃথক গন্ধ পাই? 

তার উত্তরে বলা যায়, আ্রাণ একরকম রাসায়নিক অনুভূতি। 
আমাদের ভ্রাণশক্তির এমনই বৈশিষ্ট্য যে, আমরা চোখে না দেখে 
কেবলমাত্র আত্রাণের দ্বারাই বস্তুকে অনেক সময় সনাক্ত করতে পারি। 

তার কারণ, আমাদের মস্তিষ্কে রূপ, গন্ধ, স্বাদ, শব্দ ইত্যাদি অনুভব 
করার জন্য বিশেষ বিশেষ স্থান নির্দিষ্ট আছে। গন্ধকে অনুভব করার 
জন্য স্থানটিকে বলা হয় ভ্রাণ কেন্দ্র। আমরা নাক দিয়ে প্রশ্বাসের 
সঙ্গে বাতাসকে নিয়ে থাকি। যদি কোন উদ্বায়ী পদার্থ সেখানকার 
বাতাসে মিশে থাকে তাহলে সেই পদার্থগুলো নাকের ছিদ্রপথে প্রবেশ 
করে। তারপর অলফ্যাক্ুরী এপিথেলিয়াম নামক প্যাচালে। গলিপথ 
তাদের অতিক্রম করতে হয়। সেই গলিপথে থাকে মিউকাস মেমত্রেন 
বা মিউকাস পর্দা এবং এ পর্দায় থাকে এক ধরনের স্মায়ুকোষ। বাতাসে 
উদ্ধায়ী পদার্থ মিশে থাকলে এ স্নায়ুকোষগুলি উত্তেজিত হয়। তারপর 
স্নায়ুতপ্রের মাধ্যমে সেই উত্তেজনা সঞ্চারিত হয় মস্তিষ্কের ভ্রাপবোধক 
অংশে। মস্তি তখন তাকে বিশ্লেষণ করে এবং ভাল কি মন্দ_তা 
নির্দেশ করে। অর্থাৎ এখানেই নির্ধারিত হয় কার গন্ধ কেমন! 
যদি ভাল গন্ধ হয় তাহলে মস্তি তাকে গ্রহণ করতে নির্দেশ দেয় 
এবং খারাপ হলে তারই নির্দেশে আমরা নাক বন্ধ করে থাকি । 

* মুখ দিয়ে বাতাস নিলে আমরা কোন গন্ধ পাইনা কেন? 

মুখ দিয়ে বাতাস নিলে বাতাসে অলফ্যাক্টিরী এপিথেলিয়াম এলাকা 
অর্থাৎ যে এলাকায় ভ্রাণ স্নায়ু আছে সেই এলাকা! অতিক্রম করতে 
হয় না।. তাই এই অবস্থায় মস্তিষ্কে উত্তেজনা সঞ্চারিত হতে পারে না 
বলে আমরা কোন গন্ধ পাই না। 

4 জিভদ্বিয়ে আমরা কোন বস্তুর কিভাবে স্বাদ গ্রহণ করে 
থাকি? 

স্বাদও এক রাসায়নিক অনুভূতি। এই অনুভূতি গন্ধ, উষ্ণতা, 
বস্তুটির রাসায়নিক গুণাবলী ইত্যাদির উপর নির্ভরশীলও। 

আমাদের জিভের চারদিকে ধার ঘে'ষে স্বাদ গ্রহণের জন্য বিশেষ 
ধরনের কোষ বর্তমান । কোষগুলি এপিলয়েড জাতীয় কোষ | কেবল 
জিভের পাশগুলিতে নয়, পেছনে, গলবিলে এবং গলবিলের আশেপাশেও 
এই ধরনের কোষ আছে । কোষগুলির আকার অনেকটা ফুলের কুঁড়ির 
“মত বলে ওকে স্বাদ কোরক বলা হয়। এ স্বাদ কোরকগুলির মুখে 

ছোট ছোট গহ্বর আছে এবং সেই গহ্বরে আছে অতি সুন্ধ সুন্ম ছিদ্র ৷ 
ছিদ্রের মুখ ভেতরের দিকে খুলতে পারে আবার বন্ধ হতে পারে । 

এখানেও রয়েছে এক ধরনের স্নায়ুর মুক্তপ্রান্ত। প্রয়োজনীয় ক্ষেত্রে 
স্বাদ কোরকগুলির ছিদ্র মুখ উন্মুক্ত হয় এবং উত্তেজিত হয়। সেই 
উত্তেজনার অনুভূতি জাগে স্নায়ু কোবগুলিতে। তারপর এ স্নায়ুর 
দ্বারা বাহিত হয় মস্তিষ্কে স্বাদবোধক অংশে । আর ঠিক তখনই 
আমাদের স্বাদের ব্যাপারে অনুভূতি জাগে । 

* টক, মিষ্টি, নোনতা ই্ভ্যাবি স্বাদের অনুভূতি জাগে কেমন 
করে? 

জিভের স্বাদ-কোরকগুলির সবাই সমান নয়। বিভিন্ন জিনিষের 
উপস্থিতিতে ভিন্ন ভিন্ন উত্তেজনা স্থষ্টির জন্য কয়েক জাতীয় স্বাদ-কোরক 
বর্তমান। মিষ্ট স্বাদ গ্রহণের জন্য যে কোরকগুলি কাজ করে থাকে 
সেগুলির বেশীর ভাগ জিহ্বাগ্রে বর্তমান। আর তাদেরই পাশাপাশি 
অবস্থান করছে নোনতা স্বাদ গ্রহণের কোরকগুলি। অম্রন্বাদ গ্রহণের 
ক্ষেত্রে প্রায় সব রকম কোরক কম বেশী অংশগ্রহণ করে কিন্তু তিক্ত. 
স্বাদ গ্রহণের জন্য জিভের দুপাশে আছে বিশেষ ধরনের কোরক-_যাকে 
পিউকার বলা হয়। অপরদিকে ঝাল এবং ক্ষারের স্বাদ মিশ্র অনুভূতি 

আসলে বিভিন্ন স্বাদ কোরকগুলি উত্তেজিত হয় বিভিন্ন পদার্থের 
উপস্থিতিতে ৷ শর্করা, আযালডিহাইড, কিটোন এবং কিছু কিছু এস্টারের 
উপস্থিতিতে মিষ্ট স্বাদ গ্রহণকারী কোরকরা উত্তেজিত হয়। সোডিয়াম 
আয়নের উপস্থিতি নোনত। স্বাদকোরকগুলিকে উত্তেজিত করে|: টক 
স্বাদ গ্রহণের জন্য খাদ্যে হাইড্রোজেন আয়ন উৎপন্ন হওয়ার জন্য 
এ্যাসিড যৌগের প্রয়োজন। অতএব এক এক জাতীয় পদার্থের 
উপস্থিতি এক এক জাতীয় কোরককে উত্তেজিত করলে তাদের উত্তেজনা 
জনিত অনুভূতি স্মায়ূর মাধ্যমে মস্তিষ্কে সঞ্চারিত হয় এবং মস্তিষ্ষেই 
পার্থক্য ধরা পড়ে। তবে মিষ্ট, লবণাক্ত, তিক্ত ও অগ্্্বাদ ছাড়া অপর 


সমস্ত স্বাদই মস্তিষ্কে মিশ্র অনুভূতি জাগানোর ফল। উক্ত কারণে 
মানুষের এই ইন্রিয়টি অপরাপর ইন্দ্রিয়ের মত ততখানি উন্নত নয়। 

+= জত্রি হলে ভিন্ন ভিন্ন স্বাদ জিভে ধরা! পড়ে না কেন? 

কোন বস্তুর সম্পূর্ণরূপে স্বাদ গ্রহণ করতে হলে সেই বস্তুর গন্ধটাও 
গ্রহণ করার প্রয়োজনীয়তা আছে। কেননা অন্যান্য ইন্দ্রিয়ের মত 
জিভটা স্বয়ং সম্পূর্ণ নয়। তাই ভ্রাণ গ্রহণের দরকার হয়ে থাকে। 
কিন্ত সদ্দি হলে নাকের অলফ্যাক্টিরী এপিথেলিয়াম এলাকায় সন্দির 
মিউকাস জমা পড়ে। তাই গন্ধ গ্রহণের জন্য নাকে যে স্াযুকোষ- 
গুলি বর্তমান সেগুলি উত্তেজিত হতে পারে না। একমাত্র জিভই 
এক্ষেত্রে কাজ করে বলে খাদ্যবস্তর স্বাদ আমরা ভালভাবে গ্রহণ 
করতে পারি না। 

+ আমর! কেমন করে শুনতে পাই ? 

কানের দ্বারাই আমরা সব কিছু শুনতে পাই। এই কানের 
প্রধান তিনটি বিভাগ__বহিঃকর্ণ, মধ্যকর্ণ ও অন্তঃকর্ণ। কোন 
শব্দতরঙ্গ বহিঃকর্ণে প্রবেশ করলে সেটি কর্ণকৃহরের মধ্যে কর্ণপটহে 
গিয়ে আঘাত করে। তখন স্থষ্টি হয় স্পন্দন এবং সেই স্পন্দন মধ্য- 
কর্ণে প্রবেশ করে। মধ্যকর্ণে অবস্থান করছে তিনখানি অস্থি । সেই 
অস্থিগুলি তখন শব্দতরন্দের তীব্রতাকে প্রায় দশগুণে বর্ধিত করে দেয়। 
অতঃপর সেই তীব্র শব্দতরঙ্গ প্রবেশ করে অন্তঃকর্ণে। সেখানে আছে 
ছুটি নালী। একটিতে পেরিলিম্ফ এবং অপরটিতে আছে এণ্ডোলিম্ফ 
নামক ছুটি তরল ও সান্দ্ৰ পদার্থ। এ তরলে শব্দতরঙ্গ প্রবেশ করলে 
চাপের তারতম্য ঘটে। এণ্ডোলিম্ফ থেকে আছে অবণ-নার্ভ বা 
অবণের অনুভূতি 'জাগাবার জন্য এক ধরণের স্নায়ু এ স্মায়ুতে 
তখন শব্দতরঙ্গের দ্বার! উত্তেজনার সৃষ্টি হয় এবং সেই উত্তেজনা! বণ 
নার্ভের মাধ্যমে সঞ্চারিত হয় মস্তিচ্ষের শ্রবণ অনুভূতির কেন্দ্রে 
আর তখনই আমর! শুনতে পাই। 

» গোৌফ-দাড়ি গজায় কেন? 

গৌফ-দাড়ি কেবলমাত্র পুরুষদেরই গজায়। মেয়েদের গজায় 
না। আবার ছোট ছোট ছেলেদের মুখেও গৌফ-দাড়ি দেখা যায় না। 

গৌফ-দাঁড়ির মূলে আছে একরকম উত্তেজক রস। তার নাম 

টেস্টোস্টেরণ। বয়স বাড়লে পুং জননগ্রন্থি টেস্টিস্‌ থেকেই উক্ত 
উত্তেজক রসের ক্ষরণ ঘটে । মেয়েদের এবং ছোট ছেলেদের ক্ষেত্রে 
টেস্টোস্টেরণ ক্ষরিত হয় না বলে তাদের গৌফ_দাড়ি গজায় না। 

* শীভকীদ্দে আমাদের ঠোঁট ফাটে কেন? 

শাতকালে বাতাসে জলীয় বাম্পের পরিমাণ খুব কম থাকে । উক্ত 
কারণে জলের বাম্পীভবন বেশ দ্রুত হয়। তার প্রমাণ, বর্ষাকাল 
অপেক্ষা শীতকালে ভিজে কাপড়-চোপড় বেশ তাড়াতাড়ি শুকোয়। 

দেখা গেছে, বায়ুতে জলীয় বাম্পের পরিমাণ যত কম হয় ততই 
বাদ্পীভবনের হার হয় দ্রুত। অর্থাৎ বাতাস তখন তার জলীয় বাম্পের 
ঘাটাত পুরণ করতে চায় চারপ।শের জলের উৎস থেকে । মানুষের 
দেহে জলের পরিমাণ নিতান্ত কম নয়। শীতকালে বাতাসে জলীয় 
বাম্পের পরিমাণ খুব কমে বায় তখন আমাদের শরীর থেকেও জল 
বাষ্পীভূত হয়ে বাতাসের সঙ্গে মিশে যেতে চায়। তাই কেবল ঠোট 
নয় শরীরের অন্যান্য অংশও ফেটে যেতে পারে। তবে দেহের অন্তান্য 
অংশ অপেক্ষা ঠোটের চামড়া যথেষ্ট পাতলা এবং মুখগহবর সব সময় 
যথেষ্ট ভিজা থাকে। তাই অনেক সময় ঠোটের কিনারা অভ্যাস বশে 
একটু ভেতরে পুরলেই সিক্ত হয়ে ওঠে। উক্ত কারণে দেহস্থ জলের 
বাদ্পাভবনের সুবিধা! বেশী এবং ঠোটের চানড়। খুব পাতলা বলে 
ফাটেও বেশী । 

ব্হপ্ের অন্যান্য খতুতে বাতাসে জলীয় বাষ্পের পরিমাণ বেশী 


থাকায় বাম্পায়ণের হার বেশ মন্থর। সেই কারণে শরীরের চামড়া 
কিংবা ঠোট আদৌ কাটে না। 


* মাম্বুষ শীতে কাপে কেন? 

নামুয উষ্ষশোণিত বিশিষ্ট জীব। তার শরীরে তাপ উৎপন্ধ হয় 
বিপাকীয় কর্মের জন্য এবং এই বিপাকের হার নির্ভর করে পরিশ্রমের 
উপ্নর। ফলে মানবদেহে স্বাভাবিক তাপমাত্রা ৯৮০ ফারেনহাইটে 
বজায় থাকে। 

অত্যধিক শীত পড়লে বাইরের তাপমাত্রা বেশ কমে যায়। 

তখন আমাদের দেহের স্বাভাবিক তাপমাত্রা বাইরের তাপমাত্রা থেকে 
অনেক বেশী থাকে । তাপমাত্রার এইভাবে বৈষম্য স্থষ্টি হওয়ার ফলে 
উচ্চ তাপমাত্রাযুক্ত মানব শরীর তাপমাত্র৷ ধরে রাখতে অসমর্থ হয়। 
অথচ শরীর চায় তার স্বাভাবিক তাপমাত্রা বজায় রাখতে । তখন 
বাধ্য হয়ে তাপমাত্রা বজায় রাখার বিকল্প ব্যবস্থা গ্রহণ করে। অর্থাৎ 
কাপতে থাকে। কপার আসল কারণ, উক্ত প্রক্রিয়া অবলম্বনের 
দ্বার সে বিপাকীয় কর্মের হার বাড়িয়ে দিয়ে বেশী পরিমাণ তাপ 
উৎপাদন করতে প্রবৃত্ত হয়। তাই শীতে কিছুক্ষণ কাপার পর কম্পন 
বন্ধ হয়ে যায়। কিন্তু দীর্ঘক্ষণ চলতে পারে না। পুনরায় দেহের 
তাপমাত্রা কমবে এবং শরীরও পুনরায় কাপতে আরম্ভ করবে । 

* বিপাক কাকে বলে? 

দেহকোষে সব সময় নানাধরণের রাসায়নিক পরিবর্তন হয়। 
-পরিবর্তনগুলোকে একসঙ্গে বলা হয় বিপাক । 

* চুল কাটলে ব্যথা লাগে না কেন? 

চুলে কোন স্নায়ু নেই। যেহেতু যে কোন অনুভূতির একমাত্র 
কারণ স্নায়ু, সেই কারণে চুল কাটলে কোন ব্যথা লাগে না। 

* স্নায়ু ও স্ায়ুভন্ত্র কি? 

স্নায়ু একজাতীয় কলা ছাড়া অন্ত কিছু নয়। এদের মাধ্যমেই 
আমাদের দেহের সমস্ত কাজকর্ম সম্পন্ন হয়ে থাকে । 

আমাদের মাথার খুলির মধ্যে অতি যত্নে এবং অতি সাবধানে ঘিলু 
বা মগজ রক্ষিত। সেই মগজ থেকে নেমেছে স্ুযুন্নাকাণ্ড । শির- 
দাড়৷ বা মেরুদণ্ডের ভেতর দিয়ে নেমে একেবারে পিঠের শেষভাগ 
পর্যন্ত বিস্তৃত। তারপর সেখান থেকে সরু সরু সুতার মত অসংখ্য 
নার্ভ ব| স্নায়ু বিভিন্ন স্থান থেকে বেরিয়ে দেহের প্রতিটি অঙ্গ প্রত্যঙ্গের 
প্রান্তদেশ পর্যন্ত ছড়িয়ে পড়েছে। এরাই বিভিন্ন ইন্দ্রিয় থেকে সংবাদ 
সংগ্রহ করে অর্থাৎ যে কোন উত্তেজনায় উত্তেজিত হয়ে ওঠে । তারপর 
সেই উত্তেজনাকে সঞ্চার করে মস্তিক্ষে। আর ঠিক তখনই মস্তিষ্কে 
অনুভুতি জাগে । এরা যেন তারের মত সারা দেহটাকে ঘিরে ফেলেছে 

এবং হেড অফিস তথা মস্তিষ্কে মুহু-তঁর মধ্যে খবর পাঠিয়ে দিচ্ছে। 

বিশেষ বিশেষ কাজের জন্য কলারাই গঠন করে তন্ত্র! যে তন্ত্রের 
মাধ্যমে শ্রবণ, দর্শন, আম্রাণ, স্বাদ ইত্যাদি গ্রহণ ; গরম, ঠাণ্ডা, ব্যথা, 
বেদনা প্রভৃতি অনুভব ১ সুখ, দুঃখ ইত্যাদি বোধ এবং জ্ঞাতসারে অথবা 
অজ্ঞাতসারে অজ-প্রত্যঙ চালনা প্রভৃতি যে কলাতন্ত্রের মাধ্যমে 
সম্পন্ন হয় তাকেই স্সায়ুতন্ত্র বলে। 

মানুষের মস্তিষ্ক থেকে ১২. জোড়া করোটিক ন্সায়ু এবং সুযুয়া 
শীর্ষক থেকে নেমেছে ৩১ জোড়া৷ সুযুয্না স্সায়ু । করোটিক স্নায়ু চোখ, 
কাণ, জিভ, নাক ইত্যাদি থেকে খবর সংগ্রহ করে মস্তিষ্কে পৌছে দেয়, 
এবং সুযুয্না স্নায়ু দেহত্বকের প্রায় সব অঞ্চল থেকে খবর আনে এবং 
মস্তিষ্কের নির্দেশ বহন করে মাংস পেশীদের কাছে। 

* স্নায়ু কত রকছের এবং কিকি? তাদের কাজই বাকি কি? 

স্নায়ু ছু রকমের। এচ্ছিক স্নায়ু ও অনৈচ্ছিক স্সায়ু। এচ্ছিক 
স্মায়ুর দ্বারা আমাদের নিজেদের ইচ্ছামত কাজ সম্পন্ন হয়ে থাকে। 
যেমন কোন কিছু শোনা, দেখা, স্বাদগ্রহণ করা, স্পর্শ অনুভব করা 
ইত্যাদি। আর যে সব স্নায়ু আমাদের ইচ্ছার অপেক্ষা, রাখে না 
তারাই অনৈচ্ছিক স্বায়ু। ঘুমিয়ে পড়লে অথবা বিশ্রাম গ্রহণ করলে 
এচ্ছিক স্সায়ুরা বিশ্রাম করে কিন্তু অনৈচ্ছিক স্নায়ুর! বিশ্রাম করে না। 
ওদের বিশ্রাম অর্থে চিরনিদ্রা। হৃৎপিণ্ড, ফুসফুস ইত্যাদির স্মায়ুই 
অনৈচ্ছিক স্সায়ু। 

ক নিউরন কি? 

নার্ভতন্ত্রের একক ৷ 

* বৃদ্ধ বয়সে মানুষের বুদ্ধিভংশ ঘটে কেন? 

বেশী বয়স হলে মস্তিক্ষে নিউরোনরা মারা যেতে আরম্ভ করে। 

* আমাদের হেড, অকিয অর্থাৎ মাত্তক্ষট| কেমন ? 

আমাদের মাথার খুলিট! যদি তুলে ফেলা যায় তাহলে দেখা যাবে" 
কতকগুলো এবড়ো খেবড়ো ও আকাবীকা বস্তু। বাইরে থেকে বেশ 
কৌচকানো এবং ধূসর দেখায়। এগুলোর সবটাই কয়েককোটি 

স্নায়ুকোষ এবং সেই সব ন্সায়ুকোষের সংযোগকারী ন্মাযুতন্ত্র ছাড়া আর 
কিছু নয়। তিনটি বিশেষ পর্দা দিয়ে এরা ঢাকা থাকে । সবচেয়ে 
নিচের পর্দাটা এদের এমন দৃঢ়ভাবে আটকে রেখেছে যে বাইরে থেকে 
কোন আঘাতে আদৌ ক্ষতিগ্রস্ত হতে পারে না। এদের সম্মিলিত 
নাম সেরিত্রাল কটেক্স । 

সেরিত্রাল কর্টেক্সট| মাথার সিঁথি বরাবর সৌজ। ডান ও বাম দিকে 
দুটি ভাগে বিভক্ত । ডান দিকের অংশটাকে বল। হয় ডান হেমিক্ফিয়ার 
ও বাম দিকের অংশটিকে বল! হয় বাম হেমিক্ষিয়ার। ছুটি হেমিক্ষিয়ারই 
উভয়ের মধ্যে সংযোগ স্থাপন করে স্নামুতন্ত্রের মাধ্যমে । 

সেরিত্রাল কর্টেক্স প্রধান চার ভাগে বিভক্ত । উপরের অংশটা 
অগ্রমস্তি্ক তার পরের অংশ অর্থাৎ মধ্যস্থলের অংশ মধামস্তিক বা 
বা পারাইটযাল, মধ্য মস্তিক্ষের পেছনের অংশ বা অক্সিপিট্যাল এবং 
চতুর্থ বিভাগটি কানের মধাস্থল থেকে ঠিক চার মিলিমিটার উপর 
পর্যন্ত । ওদের আবার উপবিভাগও আছে । যেমন অগ্র মস্তিক্ষের 
দুটি উপবিভাগ গুরু মন্তিফ ও ডায়েন কেলাসন, মধা মস্তিষ্কের বা 
পাারাইট্যালের দুটি উপরিভাগ করপোরা কোয়াডিজেমিন৷ ও ক্ররা 
সেরিত্রি, পশ্চাৎ মস্তিষ্কের লঘু মস্তিফ ও মেডুল। অবলংগটা ইত্যাদি । 
তবে বেশী অংশ জুড়ে গুরু মস্তিন্কের অবস্থান এবং উক্ত অংশেরই 
এজন বেশী । আর তৃতীয় বিভাগের উপরিভাগ মেডুলা অবলংগটা 
থেকে সুযুন্নাকাণ্ড বেরিয়ে মেরুদণ্ডের ভেতর দিয়ে পিঠ পর্যন্ত বিস্তৃত 
স্ুযুন্না কাণ্ড থেকে আবার ৩১ জোড়া স্নায়ু উৎপন্ন হয়ে ছড়িয়ে পড়েছে 
দেহের সর্বত্র। তাই দেহের যে কোন অঞ্চল থেকে খবর সংগ্রহ করতে 
অন্ুবিধা হয় না স্নায়ুদের ৷ 

মস্তিষ্কের বিভিন্ন অংশ যে সব কাজ পরিচালনা করে থাকে সেই 
অংশেরও এক একটা নাম দিয়েছেন বিজ্ঞানীরা | প্রথম দিকে বিজ্ঞানী 
ক্যাম্বেল ২০ ভাগে ভাগ করেছিলেন। তীর পরে ত্রডম্যান নামে 
আর একজন বিজ্ঞানী ভাগ করেছিলেন ৪৭ ভাগে। ব্রডম্যানের পরে 
আরও বিভাগ করেছেন অনেকে । 

পরীক্ষার দ্বারা প্রমাণিত হয়েছে যে, শরীরের ভিন্ন ভিন্ন অংশের' 

কাজগুলিকে নিয়ন্ত্রণ করে মস্তিষ্কের বিভিন্ন অশ। যেমন দেখা কাজটা 
₹ সম্পন্ন হয় দৃষ্টি বোধক অংশে, স্বাদ গ্রহণ করি স্বাদ অনুভূতির অংশে, 
ভ্রাণ গ্রহণ করি ভ্রাণবোধক অংশে, শ্রবণ করি শ্রবণ অনুভূতির 
- অংশে; এমন কি আমাদের কথা বলার জন্যও মস্তিষ্কে বিশেষ অনুভূতির 
অংশ বিদ্যমান ৷ 

শরীরের আরও নানাপ্রকার কার্য নিয়ন্ত্রণের জন্য আরও কত অংশ 
আছে। সেগুলি কাজের গুরুত্ব হিসাবে পর পর সাজানো থাকে । 
যাদের কাজের গুরুত্ব বেশী তার! থাকে উপরের দিকে । তবে যত 
অংশ বিদ্যমান থাকুক না কেন ওদের নিজেদের মধ্যে পারস্পরিক 
সহযোগিতা আছে অর্থাৎ একে অপর থেকে বিচ্ছিন্ন নয়। আর ওদের 
সমবেত কাজটাই হচ্ছে একজন মানুষের বুদ্ধি, বিবেক ও বিচার ক্ষমতা । 

* মস্তিষ্কের ওজন ও ক্ষেত্রফল কত ? 

মস্তিষ্কের ওজন পুরুষদের ক্ষেত্রে প্রায় ১৩৫০ গ্রাম ও মেয়েদের" 
ক্ষেত্রে ১১৫০ গ্রাম । ক্ষেত্রফলটা ২২০,০০০ বর্গ মিলিমিটার । তবে 
ওজন বলতে গুরু মস্তিষ্কের ওজনটাই প্রধান । কারণ, মস্তিষ্কের পাঁচ: 
ভাগের চার ভাগ স্থান জুড়ে এটির অবস্থান। 

* মস্তিষ্কের সায়ুর সংখ্য। কত ? 

প্রায় ২০০ মিলিয়ন! 

* মানুষের উন্নত মস্তিক্ষের জন্য দায়ী কে? 

সেরিত্রাল কর্টেক্স। 

* পেশী কি এবং কাকে বলে? 

চামড়ার তলায় এবং হাড়ের গায়ে যে মাংস থাকে তাকেই বলা 
হয় পেশী। কোষ সমষ্টির যে কলা পেশী গঠন করেছে তাঁকে বলা 
হয় পেশীকলা। সরু ও লম্বা লম্বা কতকগুলো রবারের টকরাকে 
একত্রিত করলে যেমনটি দেখায়, মাংজ-পেশীও অনেকটা নিউ 
এর মাবখানটা মোটা এবং ছুদিকটা সরু। সরু প্রান্তগুলি হাড়ের 
গলে মুডে থাকে। দেহের ওজনের মোট ৪০ থেকে ৫০ ভাগ পেনী। 

* কণুরা কাকে বলে? 

সাধারণত দড়ির মত যে সব কলা পেশীগুচ্ছকে অস্থির সঙ্গে 
আটকে রাখে, তাকেই বলা হয় কণ্তরা । 

* পেশী কয় প্রকারের এবং কিকি? শরীরের কোন্‌ কোন্‌ 
স্থানে কি ধরণের পেশী থাকে? 

মানবদেহের পেশী প্রধানতঃ তিন রকমের ৷ এচ্ছিক পেশী, অনৈচ্ছিক 
পেশী এবং হৃৎপেশী। 

পাকস্থলী, অন্ত, মুত্রাশয় প্রভৃতি স্থানে থাকে অনৈচ্ছিক পেশী এবং 
হৃংপিণ্ডে থাকে হুৎপেশী। এই ছুই ধবণের পেশীর নিয়ন্ত্রণ মানুষের 
ইচ্ছানুসারে হয় না। অতএব হৃৎপেশীও অনৈচ্ছিক পেশী ৷ 

অনৈচ্ছিক পেশী ছাড়া সারা শরীরে আর যে সব পেশী বিদ্যমান, 
তারা সবাই এচ্ছিক পেশী। এই পেশীগুলির নিয়ন্ত্রণ মানুষের 
ইচ্ছানুসারে হয় বলে অনুরূপ নামকরণ । 

* আনবদেহে কতখানি হাড় আছে? 

পরণবস্কমান্নষের দেহে হাড়ের সংখ্যা ২০৬। কিন্তু শৈশবাবস্থায় 
হাড়ের সংখ্যা থাকে ২৭০ খানি । বয়স বাঁড়ার সঙ্গে সঙ্গে কিছু কিছু 
হাড জোড়া লেগে যায়। ফলে হাড়ের সংখ্যা দাড়ায় ২০৬ খানি। 
প্রকৃতপক্ষে মানবদেহের কাঠামো বা কঙ্কাল ২০৬ খানি হাড়ের 
সমন্বয়ে গঠিত। 

» দেহের কোথায় কতথানি হাড় থাকে? 

মাথার খুলিতে ২৯টি, মেরুদণ্ডে ২৬টি কশেরুকা, ছু কীধের নিচে 
২টি অংশফলক বা অক্ষক, কীধের নিচে পিঠের দিকে ১টি অংশফলক 
ছু হাতে ৩০টি করে মোট ৬০টি, উরু ফলক ২টি, ছুই পায়ে ৩১টি 
করে মোট ৬২টি এবং বুকের পাঁজরে থাকে ১২ জোড়া বা ২৪টি হাড়। 

* হাড়ের কাজ শ্ি? 

হাড়ের কাঠামো দিয়ে দেহটা তৈরি বলে দেহের একটা নির্দিষ্ট 
আকার আছে। আর এ হাড়ের কাঠামো থাকার জন্যই আমরা ইচ্ছামত 
চলাফেরা এবং কাজকর্ম করতে পারি। তাছাড়া মস্তি, ফুসফুস, 

হৃৎপিণ্ড প্রভৃতি দেহের অতি প্রয়োজনীয় অংশগুলিকে হাড় ঘিরে রাখে 
এবং আঘাত থেকে রক্ষা করে। বলাবাহুল্য, খণ্ড খণ্ড হাড় দিয়ে যদি 
দেহের কাঠামো গঠিত না৷ হত তাহলে আমরা ইচ্ছামত চলাফেরা, 
কাজকর্ম, খাওয়া, বসা, ঘুমানো ইত্যাদি কিছুই করতে পারতাম না। 

* হাড় কি দিযে তৈরী? এটি ইট, পাথরের মত কি নিষ্প্রাণ ? 

হাড় ক্যালসিয়াম ফলফেট এবং অন্তান্ত অজৈব লবণের কেলাস 
দিয়ে তৈরী । 

আসলে হাড় প্রাণহীন নয়। প্রাণময় স্থন্ম তন্ত দিয়ে গঠিত। 
তন্তগুলোর মধ্যে কিছু কিছুর আবরণ থাকে এবং ক্যালসিয়াম 
ফসফেট থাকায় আবরণগুলিকে শক্ত করে রাখে । এরা একরকম 
কলা দিয়ে গঠিত। 

হাড়ের তন্তগুলি আবার পৃথক পৃথক ভাবে অবস্থান করে না। 
এরা যুক্ত অবস্থার থাকে এবং এদের মধ্যে রক্তবাহী শিরা আছে। 
আর আছে স্বায়ু। f 

* (দেহের অস্থিগুলি কভ প্রকারের এবং কিকি? 

মানবদেহের কাঠামোটি যে ২০৬ খানি হাড় দিয়ে গঠিত সেই 
সমস্ত হাড় মিলে যে তন্ত্র তাকে বল৷ হয় অস্থিতন্ত । অস্থিগুলির 
আকার সবার সমান নয়। আকৃতিগত বৈশিষ্ট্যের জন্য ওদের প্রধান 
৪ ভাগে ভাগ করা হয়েছে। (১) ক্ষুদ্রাস্থি (২) দীর্ঘাস্থি (৩) চ্যাপ্টা 
অস্থি এবং (৪) অনিয়মিত অস্থি। 

দেহের যে সব জায়গায় -অধিকতর বল প্রযুক্ত হয় সে সব 
জায়গায় কঙ্কাল ক্ুত্াস্থি দিয়ে গঠিত ৷ ক্ষুদ্রাস্থি আকারে ছোট হলে 
কি হবে ওরা অত্যন্ত দৃঢ় এবং চাপ সহ করার ক্ষমতা রাখে । 

দেহের হাত ও পা দীর্থাস্থি দিয়ে গঠিত৷ দীর্ঘাস্থি অনেকটা নলের 
মত কিন্ত প্রান্তদেশ স্কীত। নলের মত অংশের ভেতরটা ফাপা এবং 
ফাঁপা অংশের মধ্যে থাকে মজ্জা। 

চ্যাপ্টা অস্থিগুলি দেহের এক অংশের সঙ্গে অন্য অংশের সংযোগ 
রক্ষা করে এবং এই জাতীয় অস্থি দেখতে চাকতির মত। চ্যাপ্টা 

অস্থির সঙ্গে অধিক মাংসপেশী সংযুক্ত থাকে। 

উপরোক্ত তিন ধরণের অস্থি ছাড়া অন্তান্য অস্থিকে অনিয়মিত 
অস্থি বলে। এরা আকৃতিতে সবাই পৃথক। একটির সঙ্গে আর 
একটির আদৌ মিল নেই। ভাই এমন নামকরণ । 

* তরুণাস্থি কাকে বলে? 

ছুই বা ততোধিক অস্থির সংযোগস্থলে একরকম পদার্থ থাকে 
_ যা অস্থিগুলির নাড়াচাড়া সীমাবদ্ধ রাখে। উক্ত পদার্থকে বলা হয় 


তরুণাস্থি। 

* রক্ত কি এবং ভাতে কোন্‌ কোন্‌ বস্ত বিদ্যমান ? 

রক্ত এক রকমের যোগকলা। দেহের সমস্ত অংশের সঙ্গে সংযোগ 
রক্ষা করে। এটি তরল পদার্থ হলেও এতে তিন রকমের কণিকা 
বিদ্যমান ।  কণিকাগুলির নাম লোহিত কণিকা, শ্বেত কণিকা ও 
অনুচক্রিকা। এ তিন কণিকা ছাড়াও রক্তের আর একটি উপাদান 


রক্তরস। 
* রক্তের কাজ কি? 
রক্ত দেহের যে সব কাজ সম্প 
হট কাজ হল (১) খাদ্যের সারা 
এবং কোষ থেকে দূষিত পদার্থকে ব 
মরা কোষকেও বহন করে আনে। (২) শ্বাসকার্ষে সহায়তা করে 


এবং অক্সিজেনকে ফুসফুস থেকে প্রতিটি কোষে পৌছে দেয়। অপর- 
দিকে কোষ থেকে কার্বন ডাই অক্লাইডকে ফুসফুসে নিয়ে আসে৷ 


* পোহিত কণিকা কি এবং তার কাজই বা কি? 
অনেকটা চাকতির মত! 


লোহিত কণিকা দেখতে গোলাকার, র 
ওর ব্যাস ০:০০৭ মিলিমিটার এবং ০০০২ মিলিমিটার পুরু! 
এরা কোষ বটে কিন্তু নিউক্লিয়াস নেই। একজন পুর্ণবয়স্ক মানুষের 
দেহে রক্তের পরিমাণ প্রায় তিন লিটারের মত। 
মিলিলিটারে লোহিত কণিকার সংখ্যা €? লক্ষের মত: 

ন্নকরে থাকে তাদের মধ্যে প্রধান 
ংশকে বিভিন্ন কোষে পৌছে দেয় 
শর করে নিয়ে আসে । এমনকি 


মূলকভাবে স্ত্রীলোকের রক্তে লোহিত কণিকার সংখ্যা একটু কম থাকে। 
অর্থাৎ প্রতি ঘন মিলিলিটারে থাকে ৪৫ লক্ষের মত। এরাই শরীরের 
বিভিন্ন জায়গায় অক্সিজেন প্রভৃতিকে বহন করে নিয়ে যায়। 

শরীরে যত লোহিত কণিকা থাকে তত ভাল । শরীরে রক্ত- 
ক্ষরণ, অপুষ্টি, অসুস্থতা প্রভৃতির জন্য লোহিত কণিকার ঘাটতি ঘটে। 
এর অভাবে শরীর দুর্বল ও অবসন্ন হয়। রক্তহীনতা বলতে দেহে 
লোহিত কণিকার অভাবকে বুঝায় । 

লোহিত কণিকার মধ্যে থাকে হিমোগ্লোবিন নামে একরকম 
লৌহগঠিত জটিল রাসায়নিক পদার্থ। উক্ত কারণে রক্তের রঙ লাল। 

* হিমোগ্লোবিনের উপাদান ও কাজ কি? 

রক্তের লোহিত কণিকার প্রধান অংশ হিমোগ্লোবিন! কণিকা- 
গুলি গোলাকার এবং অত্যন্ত নমনীয় এক ধরণের কোষ। এরা লোহিত 
কণিকার মধ্যে একটি প্রোটিনের জালিকার মধ্যে অবস্থান করে, কদাচ, 
বাইরে বেরিয়ে আসে না। 

হিমোগ্লোবিন একটি ধাতব মিশ্র প্রোটিন। তার এক অংশ “হিম” 
এবং অপর অংশ “গ্লোবিন”। হিম অংশে থাকে শতকর! ৪ ভাগ 
বাকি ৯৬ ভাগ গ্লোবিন। হিমটি ধাতব যৌগিক পদার্থ। কেন্দ্রে 
থাকে একটি লোহার পরমাণু এবং তাকে ঘিরে রেখেছে প্রোটোপর- 
ফাইরিন কাঠামো । প্রকৃতপক্ষে এ লৌহ পরমাণুর অস্তিত্বের জন্য, 
রক্ত লাল। 

গ্লোবিনের কিন্তু কোন রঙ নেই। এটি ছুটি পলিপেন্টাইড শৃঙ্খলে 
আবদ্ধ। প্ৰতিটি পলিপেন্টাইড চেনে থাকে ১৫০ রকমের আযামিনে! 
আসিড। 

প্রকৃতপক্ষে হিমোগ্রোবিনই শ্বাসক্রিয়ায় সাহায্য করে থাকে। 
এরাই অক্সিজেনকে দেহের প্রতিটি কোষ ও তন্তুতে বহন করে নিয়ে 
যায়। এদের বৈশিষ্ট্য হল, অক্সিজেনের সংস্পর্শে আসা মাত্রই অক্সি 
হিমোগ্নোবিনে পরিণত হয়। কোষে গেলেই অঙ্গচ্যুত হয় অক্সিজেন ৷. 
কার্বন ডাই অল্সাইডকেও বহিষ্কার করে উক্ত হিমোগ্লোবিন | 

মানব দেহে সব হিমোগ্লোবিন সমান নয়। প্রকার ভেদ আছে! 
শিশু ভূমিষ্ঠ হলে তার রক্তে যে হিমোগ্লোবিন থাকে বয়স বাড়ার 
সঙ্গে সঙ্গে সেগুলি পরিবর্তিত হয়। তবে প্রাপ্ত বয়স্কদের মধ্যেও 
প্রথম দিকের কিছু কিছু হিমোগ্রোবিন থাকে । শিশুর হিমোগ্রোবিনকে 
হিমোগ্লোবিন__১. এবং প্রাপ্তবয়স্কদের হিমোগ্লোবিনকে হিমো- 
গ্নোবিন__২ বলা হয়। প্রাপ্ত বয়স্কদের শরীরে হিমোগ্লোবিন_-১-এর, 
আধিক্য রোগের লক্ষণ। 

* শ্বেভকণিকা কেমন এবং ভার কাজ কি? 

শ্বেতকণিকা লোহিত কণিকা অপেক্ষা আকারে বড়। এতে 
নিউক্লিয়াস আছে কিন্তু হিমোগ্লোবিন নেই । এরা কয়েক প্রকারের 
হয়ে থাকে এবং প্রতি সাতশ’ লোহিত-কণিকার সঙ্গে থাকে মাত্র 
একটি স্বেতকণিকা। 

শ্বেতকণিকাদের দেহরক্ষী বলা যেতে পারে। কারণ, বাইরে' 
থেকে রোগ জীবাণুরা দেহে প্রবেশ করলে এরাই প্রতিরোধ করে। 

* পুঁজকি? 

শরীরে জীবাণুর অনুপ্রবেশ ঘটলে রক্তের শ্বেতকণিকা তাদের 
প্রতিরোধ করার জন্য ত্যার্টিভি তৈরী করে। এই অবস্থায় কিছু 
কিছু শ্বেতকণিকা বিনষ্ট হয়, অপর দিকে বিনষ্ট হয় স্থানীয় কিছু কিছু 
কোষ সমষ্টি বা মযলা। মৃত শ্বেতকণিকা, মৃত জীবাণু, ক্ষতিগ্রস্ত 
কোষ মধ্যস্থিত প্লাজমা ইত্যাদি সব মিলেই পু'জ। 


ক্র শরীরে রোগ প্রতিষেধক ক্ষমভা কি? 
নীরে বিষাক্ত কোন কিছু অথবা রোগজীবাণু প্রবেশ 


সাধারণত শর 
করলে রক্তে প্রতিরোধকারী এক ধরণের শ্বেত কণিকা ও এক জাতীয় 
লিমফোসাইটিস এবং 


প্রোটিন অণুর উদ্ভব হয়। এ শ্বেতকণিকার নাম 
প্রোটিন অণুটির নাম আ্যাটিবডি। পরীক্ষার দ্বারা জানা গেছে, 
রোগজীবাণু ও আ্যা্টিবডি পরস্পর পরস্পরের মধ্যে বিক্রিয়া করে 
এবং উভয়েই প্রশমিত হয়ে যায়। 
আ্যার্টিবডি তৈরী করার ক্ষমতা সব ৫ 

দহের সমান নয়। আবার 


যে কোন রোগজীবাণুর জন্য দেহে একই ধরণের আযা্টিবডি তৈরী হয় 
না! অর্থাৎ বিভিন্ন রোগজীবাণুকে প্রশমিত করতে বিভিন্ন আটিবডি 
প্রস্তুত করে শরীর। অ্যার্টিডি তৈরির ব্যাপারটা কোব নধ্াস্থিত 
এক ধরণের জিনের উপর নির্ভরশীল । এই জিন আবার পিতামাতার 
কাছ থেকে উত্তরাধিকার সূত্রে প্রাপ্ত । কোষে উক্ত জিনের অভাব 
থাকলে রক্তে উপযুক্ত আ্যা্টিবডি তৈরী হতে পারে না । তাই কেউ 
সব সময় রোগ ভোগ করে আবার 
করে থাকে। 

* অগ্ুচক্রিকা কেমন এবং ভার বৈশিষ্ট্য কি? 

রক্তে অবস্থানকারী লোহিত কণিকা ও শ্বেতকণিকা, অপেক্ষা 
“আকারে অনেক ছোট, নিউক্লিয়াস বিহীন, বরহীন এক জাতীয় কণিক|। 
আকারে গোল। প্রতি ঘন মিলিমিটার রং 
লক্ষ অশ্ুচক্রিকা থাকে। 


কেউ. ব৷ রোগ ভোগ .কম 


ক্ত আড়াই থেকে পাঁচ 
এদের গড় পরমায়ু মাত্র চারদিন। এরা 
অস্থিমজ্জা থেকে উৎপন্ন হর। কোথাও কেটে গেলে ক্ষতস্থানে রক্তকে 
জমাট বাধতে সাহায্য করে। ফলে কিছুক্ষণ পরে ক্ষত্থান থেকে 
রক্তক্ষরণ.আপনা হতে বন্ধ হয়ে যায়। 

* রক্জ্রসের উপাদান কি এবং ভার কাজই বাকি? 

রক্তরস ঈষৎ হরিদ্রাভ ক্ষারধর্মী পদার্থ। তার শতকরা ৯০ ভাগ 
জল। অবশিষ্ট সোডিয়াম, পটাসিয়াম, ম্যাগনেসিয়াম, লৌহ, 
ফরাস প্রভৃতির লবন, প্রোটিন ও ন্নেহজাতীয় পদার্থ এবং অক্সিজেন, 
কারন ডাই অক্সাইড প্রভৃতি গ্যাসীর পদার্থ বি্যমান ৷ অন্যান্যদের 
মধ্যে থাকে ইউরিয়া, ইউরিক আযাসিড, নান। রকম উৎসেচক বা এন- 
জাইম, বিষন্ন বা আাটিবডি, আমিনো আযাসিড প্রভৃতি। 

রক্তরস, বিভিন্ন পদার্থকে বহন 


ফম- 


করে থাকে. এবং রক্তের চাপ 
* কোথাও কেটে বা ছি 


ডে গেলে কিছুক্ষণ পরে আপনা 
আপনি রক্ত পড়া বন্ধ হয় কেন? 


শরীরের কোন অংশ কেটে গেলে রক্ত বাইরে বেরিয়ে আসে 

এবং তখনই সেখানকার অনুচক্রিকাগুলি ভেঙ্গে যায়। ভেঙ্গে যাওয়ার 
ফলে অনুচক্রিকা থেকে থ ম্বোপ্ান্টিন নামে একরকম পদার্থ গঠিত 
হয়। তারপর ক্যালসিয়াম আয়নের সাহায্যে রক্তরসের প্রোটিনের 
একটি উপাদান প্রোথ স্বিনকে থ.স্থিনে রূপান্তরিত করে। পরে এ 
থ ন্বিন রক্তরসে প্রোটিনের আর একটি উপাদান ফাইব্রিনোজেনকে 
ফাইত্রিনে পরিণত করে । ফাইব্রিন তৈরি হওয়ার সঙ্গে সঙ্গেই আপনা 
আপনি জমাট বাঁধে। 

* শুদ্ধরক্ত ও দুবিভ রক্ত কাকে বলে? 

রক্তে অক্সিজেন থাকলে বলা হয় শুদ্ধরক্ত এবং কার্বন ডাই অক্সাইড 
থাকলে বলা হয় দুষিত রক্ত । 

= রক্তচাপ কি এবং সিস্টোলীয় ও ভাক্সাস্টোলীয় রক্তচাপ 
কাকে বলে? 

রক্তবাহী- নল বা ধমনীর দ্বারা রক্ত হৃৎপিণ্ড থেকে শরীরের 
বিভিন্ন স্থানে প্রবাহিত হয় এবং মহাশিরার মাধ্যমে পুনরায় হৃৎপিণ্ড 
ফিরে আসে । রক্ত যেহেতু তরল পদার্থ, তাই ধমনীর ভেতরে রক্ত 
পাশের দিকে যে চাপ প্রদান করে তাকেই বলা হয় রক্তচাপ । 

হৃৎপিণ্ড সক্কোচনের সময় রক্তের চাপ বেশী হয় এবং প্রসারণের 
সময় রক্তের চাপ হয় সবচেয়ে কম । সক্কোচনের সময় সবোচ্চ মানের 
যে রক্তের চাপ পাওয়া যায় তাকে বলে সিস্টোলীয় চাপ এবং প্রসারণের 
সময় সর্ব নিম্নমানের যে চাপ পাওয়। যায় তাকে বলা হয় ভায়াস্টোলীয় 
চাপ। 

ক রক্তের চাপ মাপার বন্দরের নাম কি এবং একজন যুবকের 
দেহের স্বাভাবিক রক্তচাল.কত ? 

রক্তচাপ মাপার যন্ত্রের নাম স্পিগং মোম্যানোমিটার | একজন 
যুবকের ক্ষেত্রে সিস্টোলীয় এবং ভায়াস্টোলীয় চাপের মাপ যথাক্রমে 
১২০ মিলিমিটার ও ৮০ মিলিমিটার পারদস্তম্তের সমান। 

বয়স বাড়ার সঙ্গে সঙ্গে রক্তের চাপ বাড়ে। অতিরিক্ত রক্তচাপ 
অথবা, কম রক্তচাপ শরীরের পক্ষে বিপদের কারণ। 

* জবার দেহের রক্ত কি সমান? 
না, এক আধটু তফাৎ আছে। তাই কোন রোগীর দেহে রক্ত 
দেয়ার প্রয়োজন হলে যে কেউ রক্ত দিতে পারে না। চিকিৎসা 
বিজ্ঞানীরা রক্তের শ্রেণীবিভাগ করেছেন। বিভাগগুলি যথাক্রমে 
A, B, AB এবং 091 রক্তদানের আগে রক্তকে পরীক্ষা কর! হয় এবং 
কোন্‌ বিভাগের তাও নির্ণয় করতে হয়। বলা বাহুল্য, রোগীর দেহের 
রক্তেরও শ্রেণীবিভাগ করা হয়ে থাকে । দেখা গেছে, রোগীর দেহের 
যে শ্রেণীর রক্তের প্রয়োজন সেই শ্রেণীর রক্ত না দিয়ে অন্য শ্রেণীর রক্ত 
দিলে রোগীর মৃত্যু পর্যন্ত ঘটতে পারে। 
» কৃত্রিমভাবে কি রক্ত তৈরি সম্ভব ? 
হ্যা, বর্তমানে কৃত্রিম উপায়ে রক্ত তৈরি সম্ভব হয়েছে। প্রথমে 
ফ্রোরিন এবং কার্বন নামক ছুটি মৌলিক পদার্থের সহযোগে 
-ফ্লারোকার্বন নামে একরকম যৌগিক পদার্থ তৈরি করা হয়। তৎপরে 
উক্ত যৌগিক পদার্থটির সঙ্গে মিশ্রিত করা হয় জল ও গ্রকোজ 
সবশেষে এ মিশ্রণটির ভেতর দিয়ে শব্দোত্তর তরঙ্গ বা আলট্রাসনিক 
ওয়েভ পাঠান হয়। তখন মিশ্রণের ফ্লোরোকার্বন ভেঙে যায় এবং 
তৈরী হয় রক্ত। 
* কৃত্রিম রক্ত রোগীর দেহে প্রবেশ করানো হয় কি? 
কৃত্রিম রক্তকে সরাসরি রোগীর দেহে প্রবেশ করানো হয় না 
তার সঙ্গে উপযুক্ত পরিমাণ অক্সিজেনকে মিশ্রিত করা হয় এবং তখনই 
সেটি প্রবেশ করানোর উপযোগী হয়। 
কৃত্রিম রক্তের একটি সুবিধা আছে। উক্ত রক্তের কোন শ্রেণী 
নেই। যে কোন রোগীর দেহে কৃত্রিম রক্তকে দেওয়া যেতে পারে। 
* হৃংপিণ্ড কি? 
সারাদেহে রক্ত সরবরাহের যন্ত্র বিশেষ । এটিকে একটি পাম্প 
বপ্তরের সঙ্গেও তুলনা করা যেতে পারে। কারণ, এটি একবার সঙ্কুচিত 
হচ্ছে এবং পরক্ষণে প্রসারিত হচ্ছে। 
হংপিও বুকের প্রায় মাঝখানে থাকে এবং একটি পর্দা! দিয়ে ঢাকা । 

তার ছুপাশে আছে ছুটি ফুসফুস । হৃৎপিণ্ডের ছুটি বিভাগ । ডানদিকের 
বিভাগ ও বামদিকের বিভাগ | বিভাগ ছুটি একটি পর্দার দ্বারা বিচ্ছিন্ন। 
অর্থাৎ সরাসরি রক্ত প্রবাহিত হওয়ার ব্যবস্থা নেই । 

বিভাগ ছুটির প্রত্যেকটির আবার ছুটি করে উপবিভাগ আছে। 
উপরে ও নিচের উপবিভাগ ছুটির মাঝখানে থাকে ভান্ব বা কপাটিকা । 
এ ভান্ব থাকার জন্ত উপর থেকে রক্ত নিচের দিকে নামতে পারে কিন্ত 
নিচের রক্ত উপরে উঠতে পারে না। বিভাগ ছুটির প্রত্যেকের উপরের 
উপবিভাগগুলিকে বলা হয় অলিন্দ এবং নিচের উপবিভাগ দুটিকে - 
বলা হয় নিলয়। ডানদিকের অলিন্দকে ডান অলিন্দ ও বামদিকের 
অলিন্দকে বলা হয় বাম অলিন্দ । তেমনই ডানদিকের ও বামদিকের 
নিলয় যথাক্রমে ডান নিলয় ও বাম নিলয়। প্রত্যেকটি অলিন্দ ও 
“নিলয়ের মধ্যে থাকে ভান্ব । 

* শরীরের রক্ত সংবহন সম্বন্ধে প্রথমে কে বৈজ্ঞানিক মতবাছ 
রাখেন? 

উইলিয়ম হার্ভে ( ১৫৭৮-১৬৫৭ )। 

*» ককেমন করে শরীরে রক্ত জংবছন হয়? 

রক্ত সংবহনের মূলযন্ত্ হৃংপিগ্ড। অনৈচ্ছিক পেশীর দ্বারা গঠিত 
এটি একবার সঙ্কুচিত হচ্ছে এবং আবার প্রসারিত হচ্ছে। অবশ্ত 
সঙ্কুচিত ও প্রসারিত হচ্ছে অলিন্দ নিলরগুলি। প্রায় একই সঙ্গে 
ছুটি অলিন্দ সঙ্কুচিত ও প্রসারিত হয় এবং একই সঙ্গে হয় নিলয় ছুটিও। 
তবে অলিন্দের সঙ্কোচনের পরই নিলয়ের সন্কোচন আরম্ভ হয়। 

যখন প্রসারিত হয়, তখন শরীরের উপরিভাগের দূষিত রক্ত উত্তন 
মহাশিরা দিয়ে নিম্নভাগের দূষিত রক্ত নিম্ন মহাশিরা দিয়ে এবং 
হৃৎপিণ্ডের দূষিত রক্ত চক্রীয় শিরানাল দিয়ে ডান অলিন্দে প্রবেশ 
-করছে।- পরবর্তী পর্যায়ে এখানকার সঙ্কোচন আরম্ত হলেই রক্ত তিন 
পাল্লাযুক্ত কপাটিকা৷ দিয়ে ডান নিলয়ে যাচ্ছে । ডান নিলয়ের সঙ্কোচন 
হলে দূষিত রক্ত অর্ধচন্দ্রাকৃতি কপাটিকা দিয়ে ফুসফুসীয় ধমণী দ্বার! 
প্রবেশ করছে দুই ফুসফুসে । সেখানে কার্বন ডাই অক্সাইভকে বর্জন ও. 

অক্সিজেনকে গ্রহণ করে অর্থাৎ বিশুদ্ধ হয়ে চারটি ফুসকুসীর শিরার মাধ্যমে 
প্রবেশ করছে বাম অলিন্দে। বাম অলিন্দ সঙ্কুচিত হলে ছুটি পাল্লাযুক্ত 
কপাটিকা ভেদ করে রক্ত চলে আসে বাম নিলয়ে ৷ তারপর মহাধমণীর 
দ্বার! বাহিত হযে শিরা-উপশিরার মাধ্যমে ছড়িয়ে পড়ছে সার৷ দ্রেহে। 

সাধারণত ধমণী বিশুদ্ধ রক্ত ও শিরা দূষিত রক্ত বহন করে। কিন্তু. 
ফুসফুসীয় ধমনী দুষিত রক্ত এবং ফুসফুসীয় শির! বিশুদ্ধ রক্তকে বহন, 
করে। 

* হ্ৃংপিগু কি কখনও থামে ? 

না, মৃত্যুর পূর্বে থামে না। 

* ধমণী ও শিরার পার্থক্য কি? 

ধমনী দিয়ে শুদ্ধ রক্ত ও শির! দিয়ে দূষিত রক্ত প্রবাহিত হয়। 

' উভয়ের আকৃতি ফাপা নলের স্যার । তবে ধ্মণী অপেক্ষা শিরা সরু। 

* নাড়ীর স্পন্দন কেন হয়? 

নাড়ী হাতের কন্জিতে অবস্থিত রেডিয়্যাল ধমণী। ধমণীতে রক্ত 
চলাচলের জন্য নাড়ীর স্পন্দন সৃষ্টি হয়। যখনই হৃৎপিণ্ড সঙ্কুচিত 
হয় তখনই রক্ত ধমণীতে প্রবেশ করে এবং স্পন্দন হয় আর হৃৎপিণ্ড 
প্রসারিত হলে স্পন্দন থেমে যায়। 

* একজন পূর্ণ বর্ষ ব্যক্তির প্রতি মিনিটে নাড়ীর ও হৃৎপিণ্ডের 
স্পন্দন কত বার ? 

প্রতি মিনিটে ৭২ থেকে ৮০ বার। 

* ঘুম পায় কেন? 

আমরা যখন জেগে থাকি তখন স্নায়ু কেন্দ্রগুলি কর্মরত থাকে। 
বিশেষ করে ওরা রক্তকোষের সাহায্যে মস্তিন্ধে রক্ত পরিচালিত করে। 
কয়েক ঘণ্টা এইভাবে কাজ করলে ধীরে ধীরে ক্লান্ত হয়ে পড়ে স্নায়ু 
কেন্রগুলি। ফলে রক্ত চলাচলের বেগ অনেকখানি কমে আসে | 
এবং মস্তিষ্কের কর্মক্ষমত। হাস পায়। উক্ত কারণে ঘুম পায় মানুষের ৷ 
নিদ্রার পর স্মায়ু কেন্রগুলি পুনরায় সতেজ হয়ে ওঠে এবং মস্তি 
তখন কর্মক্ষম হয়ে-ওঠে।- তাই নিদ্রার পরে অবসাদ দূর হয়। 

* হাই ওঠে কেন? 
ঘুম পেলে অথবা ক্লান্তি বোধ করলে রক্তে অক্সিজেনের ঘাটতি 


ঘটে। ক্লান্ত শরীরে এবং ঘুমের প্রাক্কালে যে পরিমাণ অক্সিজেন 
ফুসফুসে প্রবেশ করে তা শরীরের প্রয়োজনের অপেক্ষা সাধারণত 
কমই হয়ে থাকে । তখনই অক্সিজেনের ঘাটতি পূরণের উদ্দেশ্যে হাই 
ওঠে। কারণ, হাই উঠলে নাসিকা ছাড়াও যুখগহবর দিয়ে কিছু 
অক্সিজেন ফুসফুসে প্রবেশ করে এবং এইভাবে অক্সিজেনের ঘাটতি 
পুরণ করে নেয়। 

* সাবান, সরষের ভেল ইত্যাদি গায়ে লাগলে জ্বাল! করে ন। 
কিন্তু চোখে জাগলে জাল করে কেন? 

গায়ের চামড়া বা দেহত্বক দেহকে বাইরের যে কোন প্রতিক্রিয়া 
থেকে রক্ষা করার একটি আবরণ বিশেষ । সে তত বেশী স্পর্শকাতর 
নয়। কিন্তু চোখের অচ্ছোদপটল, প্রভৃতি ভয়ানক স্পর্শকাতর । 
সামান্য উত্তেজকের স্পর্শও সহ্য করতে পারে না। ফলে জ্বালা করে। 

* অন্ধকারে ভাল ঘুম হয় কেন? 

আলো৷ একটি উত্তেজক । আলোর প্রভাবে আমাদের ন্মাযুমূহ 
উত্তেজিত হয়। তখনই জড়তা দূর হয় আমাদের । 

আমাদের মস্তি, স্নায়ুসমূহ, মাংসপেশী ইত্যাদি দীর্ঘসময় কর্মক্ষম 
থাকলে এক সময় ওরা বিশ্রাম গ্রহণ করতে চায়। তখনই আসে ঘুম । 
যেহেতু আলো উত্তেজক । ওর প্রভাবে স্নায়ু, মাংসপেশী উত্তেজিত 
হয়। তাই আলোতে শরীর যত ক্লান্ত থাকুক না কেন ভাল ঘুম হতে 
পারে না। অপরপক্ষে অন্ধকারে কোন উত্তেজক না৷ থাকায় ঘুম 
গাঢ় হয়। 

* সকালে আমাদের ঘুম ভেঙ্গে যায় কেন? 

সাধারণত প্রথম থেকে শেষ অবধি ঘুম একই ধরনের হয় না ॥ 


প্রথমের দিকে ঘুম বেশ গভীর হয়। তখন কোন কিছুর শব্দ অথবা 
সামান্ত কিছু উত্তেজক আমাদের ঘুম ভাঙ্গাতে পারে না| 

ঘুম ধীরে ধীরে পাতলা হতে আরম্ত করে। অবশেষে সকালের 
দিকে একেবারে পাতলা হয়ে যায়। তখন সামান্য শব্দ, আলোক 

ইত্যাদিতে আমাদের স্সায়ুগুলি উত্তেজিত হয়ে ওঠে এবং ঘুমও ভেঙ্গে 
যায়। তাছাড়া নিত্যনৈমিত্তিক অভ্যাসও আমাদের সকালে ঘুম 
ভাঙ্গীতে সাহায্য করে। 


* এক জায়গায় অধিকক্ষণ পা গুটিয়ে বদলে পা বিনঝিন করে 
কেন? 


পা গুটিয়ে বসলে পায়ের ওপর সমস্ত দেহটার চাপ পড়ে। এ 
চাপের প্রভাবে পায়ের স্াযুগুলির কাজ সাময়িকভাবে বন্ধ হয়ে যায়। 
কিন্তু ন্নায়ুগুলো তাদের কাজ নিয়মিতভাবে সম্পন্ন করে যেতে চায়। 
হঠাৎ তাঁদের:সৈই কাজে বাধা স্থষ্টি হলে তারা ছটফট করতে থাকে । 
তাদের এ ছটফটানিটাই প্রকাশ পায় পা-ঝিনঝিনের ভেতর দিয়ে । 


* হরমোন কি? 

গ্রীক “হরমাও” শব্দটি থেকে ইংরাজী “হরমোন” কথাটি এসেছে। 
হরমাও শব্দের অর্থ “আমি উত্তেজনা স্থষ্টি করি।” তাই হরমোন 
উত্তেজনা স্থষ্টিকারী পদার্থ 

প্রকৃতপক্ষে হরমোন দেহের অন্তঃক্ষরা গ্রন্থি থেকে নির্গত এক 
রকমের উত্তেজক রস। এর! প্রোটিন জাতীয় । তাই হরমোন মাত্রই 
জটিল জৈব রাসায়নিক তরল ৷ 

হরমোন বা উত্তেজক রস এক বড় রকমের বিস্ময় । দেহে অনেক 
প্রকারের হরমোন ক্ষরিত হয়। এদেরই দ্বারা জীবের জন্ম থেকে শেষ 
পর্যন্ত সমস্ত বৈপ্লবিক পরিবর্তন সাধিত হয়। শরীরের নানা জায়গায় 
ওর! গমনাগমন করতে পারে এবং দেহবুদ্ধি, জনন ও নান! শারীরবৃত্তীয় 
কাজ সম্পন্ন করে থাকে । 

* আন্তঃক্ষরা গ্রন্থি কি? 

আমাদের দেহের অগণিত কোষের 'কার্ধাবলীর মধ্যে সুষ্ঠু সমন্বয় 
সাধনের জন্য স্নায়ু যেমন উল্লেখযোগ্য ভূমিকা পালন করে থাকে 
তেমনই হরমোনও করে থাকে । এই হরমোন রাসায়নিক পদার্থ 
এবং ক্ষরিত হয় শরীরের অভ্যন্তরস্থ কয়েকটি গ্রন্থি থেকে। সেই 
গ্রন্থিগুলিকেই বল! হয় অন্তঃক্ষরা গ্রন্থি। কারণ, ক্ষরিত হরমোন 
কোন নালীপথে প্রবাহিত হয় না। রক্তের দ্বারা বাহিত হয়ে দেহের 

“বিভিন্ন অংশে ছড়িয়ে পড়ে। 

* অন্তঃক্ষরা গ্রন্থিগুলি কি কি এবং কোথায় কোথায় 
অবস্থিত ? 

প্রধান অন্তঃক্ষরা গ্রন্থিগুলির মধ্যে (১) পশ্চাৎ মস্তিষ্কের তলদেশে 
ক্ষিন্য়েড অস্থিতে অবস্থিত সেলাটারসিকা নামক ছোট্ট একটি 
আস্থপ্রকোন্ঠে পিটুইটারী গ্রন্থি (২) শ্বাসনালীর ছুপাশে দুটি খণ্ডের 
সমন্বয়ে গঠিত থাইরয়েড গ্রন্থি (৩) থাইরয়েড গ্রন্থির পেছনে ছুটি করে 
মোট চারটি ক্ষুদ্র গোলাকৃতি প্যার৷ থাইরয়েড গ্রন্থি (৪) দেহের উভয়- 
পার্শ্বে ছুটি বুক্কের ওপর অবস্থিত আ'াড্রেনাল গ্রন্থি বিশেষভাবে 
উল্লেখযোগ্য । 
উপরোক্ত প্রধান প্রধান গ্রন্থি ছাড়াও ল্যাংগার হ্যানসের দ্বীপপুঞ্জ 
থাইমাস গ্রন্থি, পিনিয়াল গ্রন্থি প্রভৃতি আরও কতকগুলি অস্তঃক্ষরা 
গ্রন্থি আছে। 

* কোন্‌ কোন্‌ গ্রন্থি থেকে কি কি হরমোন ক্ষরিভ হয় ? 

পিটুইটারী গ্রন্থির সম্মুখভাগ থেকে মোট ৬টি হরমোন ক্ষরিত 
হয়। সেগুলির নাম বৃদ্ধিপোষক হরমোন, থাইরয়েড উদ্দীপক হরমোন, 
আযাডরেনাকটিকোন্রোফিক হরমোন, ডিম্বথলী উদ্দীপক হরমোন, 
লিউটিলাইজিং হরমোন ও লিউটিওট্রফিক হরমোন। আর পিটুইটারী 
গ্রন্থির পশ্চাৎভাগ থেকে ক্ষরিত হয় আযান্টিডাইয়ুরেটিক এবং 
অক্সিটোসিন নামক মাত্র ছুটি হরমোন । 

অন্তান্ত গ্রন্থি থেকে এত অধিক সংখ্যক হরমোন ক্ষরিত হয় না। 
থাইরয়েড গ্রন্থি থেকে থাইরক্সিন ও ট্রাইআয়োডোথাইরোনিন নামক 
মাত্র ছুটি হরমোন ক্ষরিত হয়। প্যারাথাইরয়েড গ্রন্থি থেকে উৎপন্ন 
হয় একটি হরমোন প্যারাথরমোন । আ্যাড্রেনাল গ্রন্থি থেকে ছুটি 
হরমোন আ্যাড্রেনালিন ও নর আযাড্রেনালিন। ল্যাংগার হ্যানসের 
দ্বীপপুঞ্জ থেকে ক্ষরিত হয় জিঙ্ক ঘটত প্রোটিন হরমোন ইনসুলিন । 

&% মাস্টার অফ গ্ল্যাগ্ড কাকে বলে? 

পিটুইটারী গ্রন্থিকে। 

* ছুটাছুটি করলে হৃংপিণ্ড ভ্রভহারে স্পন্দিত হয় কেন? 

ছুটাছুটি করলে দেহে অক্সিজেনের চাহিদা বাড়ে। অপরদিকে 

রক্তে তখন কার্বন-ডাই-অক্সাইডের পরিমাণও বেড়ে যায়। দুষিত, 
রক্তকে শুদ্ধ করতে এবং অক্সিজেনকে বহন করতে হয় বলে দেহে সেই 
অবস্থায় রক্ত চলাচলও বাঁড়ে। যেহেতু হৃৎপিণ্ডই উক্ত কাজটি সম্পন্ন 
করে থাকে। তাই ছুটাছুটি করলে তার কাজ বেড়ে যায়। ফলে 
দ্রুত রক্ত চলাচল হয় এবং স্পন্দিত হয় দ্রুতহারে। 

* কোন কোন মানুষ অভ্যন্ত বেঁটে বা “বামন” হয় কেন ? 

মস্তিষ্কের নিচে যে পিটুইটারী গ্র্যাণড বা গ্রন্থি আছে তা থেকে 
নির্গত বুদ্ধিপোষক হরমোন শরীরের হাড়গুলিকে পুষ্ট করে। এবং 
পেশীকলারও বৃদ্ধিসাধন করে। যদি পিটুইটারী গ্রন্থি ছুবল হয় তাহলে 
বৃদ্ধিপোষক হরমোন কম ক্ষরিত হয়। ফলে এই ক্ষেত্রে মানুষ হয় 
বেঁটে । - 

উণ্টোটাও হয়ে থাকে। যদি পিটুইটারী গ্রন্থি থেকে বৃদ্ধিপোষক- 
হরমোনের ক্ষরণ অধিক হয় তাহলে মানুষ দৈত্যের মত চেহারা 
লাভ করবে। 

* মেদবৃদ্ধি হয় কেন এবং মেদবৃদ্ধির ফল কি? 

আমাদের দেহের গ্রন্থিগুলি থেকে হরমোন 
ক্ষরিত হয়। বিশেষ করে থাইরয়েড 
হাস পায় তাহলে শরীরে অহরহ 
পাবে। তখন দহনের অভাবে দেহে সঞ্চয়ের পরিমাণ ধারে ধীরে' 
বেড়ে উঠবে এবং শরীরকে মেদবহুল করবে । অতিরিক্ত খাছ্ছাগ্রহণ, 
শ্রম না করা, অলস হয়ে বসে থাকা ইত্যাদির ফলেই শারীরিক গ্রন্থি- 
সমুহের ক্ষরণ হাস পায় এবং শরীরে মেদ জমে । 

শরীরে মেদ জমলে শরীর ধীরে ধীরে 
করার স্পৃহা থাকে না। 


শরীরকে আরও অবসন্ন করে ফেলে। অবশেষে নানা জটিল রোগে ' 
আক্রান্ত হয় শরীর । 


ছাড়াও অন্যান্য জিনিস 
গ্রন্থির ক্ষরণ যদি কোনপ্রকারে 
যে দহন ক্রিয়া চলছে তাও হ্রাস 


দুবল হয়ে পড়ে। কাজ 
অল্প পরিশ্রম করলে প্রচুর ঘাম বেরিয়ে 


তবে মেদের যে আদৌ প্রয়োজন নেই এমন নয়। দেহের ক্লান্তি 
বৃদ্ধি করে মেদ। কোন সময় উপবাসী থাকলে এ মেদই শরীরকে 
প্রয়োজনীয় শক্তি দান করে। অত্যধিক মেদবৃদ্ধিই অশুভের 

লক্ষণ। এই অবস্থায় মেদকে কমাতে হলে ঘি, মাখন, মিষ্টি, শর্করা- 
জাতীয় খাগ্ঠ, এমনকি দুধকেও বর্জন করা উচিত। গ্রহণ করতে 
হয় টাটকা ফল, মাছ, মাংস, সব্জি, মাঠাতোলা দুধ ইত্যাদি। 

* ফুসফুল কি এবং তার কাঁজই বা কি? 

ফুসফুস আসলে লক্ষ লক্ষ হাওয়! ভি থলের সমন্বয়। আমাদের 
হৃৎপিণ্ডের দুদিকে ছুটি ফুসফুস অবস্থান করছে। ওর প্রতিটি থলের 
সঙ্গে আছে এক একটি কৈশিক বিল্লী। আমাদের প্রতিটি দেহ- 
কোষের কাজকর্ম চালাবার জন্য দরকার হয় অক্সিজেনের | নাক নিয়ে 
যে প্রশ্বাস আমরা গ্রহণ করে থাকি সেটি নাসারন্ধে, প্রবেশ করার 
পর প্রথমে গলবিল পরে স্বরযন্ত্র শ্বাসনালী হয়ে ফুসফুসে প্রবেশ 
করে। আর ফুসফুস থেকে রক্ত কণিকার! অক্সিজেনকে গ্রহণ করছে 
এবং কার্বন-ডাই-অক্সাইডকে ত্যাগ করছে। ফুসফুসে যে সব কৈশিক 
বিল্লী আছে তার দ্বারাই অক্সিজেন ও কার্বন-ডাই-অক্সমইড যাতায়াত 
করে। 

* প্রতি মিনিটে আমরা কতবার শ্বাসগ্রহণ করে থাকি? 

১৮ থেকে ২০ বার। 

* বৃর বা কিডনী কেমন জিনিস? এবং কোথায় থাকে? 

আমাদের দেহের অনেকটা পেছনের দিকে পেটের দুপাশে তথা 
মেরুদণ্ডের উভয়দিকে অনেকটা সিমের বীচির মত ছুটি জিনিস থাকে । 
তন্তময় কলার দ্বারা গঠিত এবং একটা আবরণের দ্বারা আবৃত। 
উক্ত জিনিস দুটিকে বল! হয় বৃক্ক বা কিড্নী। ওকে মুত্রগ্রস্থিও 
বলা হয়। 

+ কিড্‌নীর কাজ কি? 

কিডনী মানবদেহের প্রধান অঙ্গগুলির মধ্যে একটি। সারাদিনে 
সে প্রায় ২০০ লিটার রক্তকে শোধন করে এবং বর্জ্য পদার্থের 
শতকরা প্রায় ৭৫ ভাগকে নিষ্কাশন করে। আশ্চর্য এই যন্ত্রটি দেহের 
কোন প্রয়োজনীয় জিনিসকে বার হতে দেয় না এবং দেহে কোন্‌ 
কোন্‌ জিনিসের প্রয়োজন, সেদিকেও লক্ষ্য রাখে । 

কিডনীর প্রধান প্রধান কাজগুলির মধ্যে দেহের বিপাকীয় 
কার্যকলাপের ফলে খাদ্যবস্তর অসার অংশ তথা নাইট্রোজেন ঘটিত 
বর্জ্য পদার্থকে মুত্রের আকারে শরীর থেকে বার করে দেওয়া, অয় 
ও ক্ষারের মধ্যে সমতা রক্ষা, করা, রক্ত চাপ ঠিক রাখা ইত্যাদি । 
কিডনী অকেজো হয়ে গেলে রক্তে বর্জ্য পদার্থের পরিমাণ বেডে, 
যায়। পরিণামে নানা রোগ আক্রমণ করে থাকে। 

* কিডনী কি খারাপ হয় এবং এই অবস্থায় প্রতিকার কি? 

কিডনী অবশ্যই খারাপ হয়। অনেকের আবার জন্ম থেকে, 
মাত্র একটি কিডনী কাজ করে থাকে। কখনও কখনও একটি 
কিডনী অকেজো হয়ে যায় এবং অন্যটি ভাল থাকে । 

দেখা গেছে, একটি কিড নী ভাল থাকলেই শরীরের কোন অসুবিধা 
হয় না। কিন্তু ছু-ছুটি কিডনী যদি অকেজো হয়ে যায় তাহলে 
বিপদ | এই অবস্থায় কোন সুস্থ ব্যক্তি তার একটি কিড্‌নীকে 
দান করতে পারেন। তবে একমাত্র যমজ ছাড়া অন্তের কিডনী 
অনেক ক্ষেত্রে বিপত্তি ঘটায়। অন্যের কিডনী দেহে প্রোটিনের মধ্যে 
“আ্যাটিজেন আযাটিবডি” নামক ক্রিয়া শুরু করে। ফলে রোগীর মৃত্যু 
পর্যন্তও হতে পারে। তাই বিশেষ বিশেষ ক্ষেত্রে কৃত্রিম কিডনী 
বস্ত্র যোগ করে রক্ত পরিশোধন বা ডায়ালিসিসের ব্যবস্থা করা হয়। 

* শরীরে বর্জ্য পদার্থ কিভাবে উৎপন্ন হয়? 

রক্ত খান্ছের সার অশগুলি এবং অক্সিজেনকে বহন করে কোষে 
কোষে পৌছে দেয়। কোষ সেগুলিকে কাজে লাগায়, অক্সিজেনকে গ্রহণ 
করে এবং পরিত্যাগ করে কার্ধন-ডাই-অক্সাইডকে। তাছাড়া এ 
কোষের মধ্যে নানা রকম রাসায়নিক প্রক্রিয়া ঘটে। উক্ত প্রক্রিয়ার 
ফলেই শরীরের পক্ষে ক্ষতিকর কতকগুলি দুষিত পদার্থ উৎপন্ন 
হয়। এ দূষিত পদার্থগুলিই বৰ্জ্য পদার্থ । এগুলি সাধারণত ঘাম, 
মূত্র ইত্যাদির মাধ্যমে শরীর থেকে বেরিয়ে যায়। 


* মৃত্রকি? একজন মানুষের দ্বেহ থেকে সারাদিনে কত মূত্র 
নির্গত হয়? 

মুত্র এক রকমের বর্জ্য পদার্থ । পরিষ্কার, হালকা হলুদ বর্ণের, 
অন্নধমী ও বিশেষ গন্ধযুক্ত তরল। বুক তথা কিডনি থেকেই, 
নির্গত হয়। 

একজন মানুষ সারাদিনে প্রায় দেড় লিটার মূত্র ত্যাগ করে। 

* একজন মানুব মুত্রের মাধ্যমে সারাদিনে কোন্‌ কোন্‌ বর্জ্য 
পদার্থকে পরিভ্যাগ করে এবং তাদের পরিমাণ কভ ? 
_ মৃত্রের মাধ্যমে মানুষ জৈব ও অজৈব উভয় প্রকার উপাদানকে 
পরিত্যাগ করে। উপাদানগুলির মধ্যে সর্বাধিক পরিত্যাগ করে 
নাইট্রোজেন ও ইউরিয়াকে। উভয়ের পরিমাণ ২৫ থেকে ৩০ গ্রামের 
মত। অন্যান্য জৈব পদার্থের মধ্যে থাকে ১৪ গ্রাম ক্রিয়াটিনিন, ০৭ 
গ্রাম আযমোনিয়া, ০'৭ গ্রাম ইউরিক আযাসিড, *২ গ্রাম প্রোটিন 
এবং স্বল্প পরিমাণ গ্র.কৌজ, অল্সালিক আযাসিড, কিটোন বস্তু ও 
আযাস্করবিক আযাসিড বিদ্যমান । 

অজৈব বস্তগুলির মধ্যে থাকে প্রায় ১০ গ্রাম সোডিয়াম ক্লোরাইড, 
২ গ্রাম পটাসিয়াম ক্লোরাইড, ২২ গ্রাম ফসফরাস, ২ গ্রাম সালফার, 
০২ গ্রাম ক্যালসিয়াম ও ম্যাগনেসিয়াম এবং অল্প আয়োডিন । 

মূত্রে প্রোটিন, গ্রকোজ, কিটোন বস্তুর পরিমাণ যদি বাড়ে এবং 
স্েহজাতীয় পদার্থ ও রক্ত যদি নিঃস্থত হয় তাহলে রোগের প্রভাবেই 
হয়ে থাকে। | 

* পৌষ্টিক তন্ত্র কাকে বলে? 

পৌষ্টিক নালী তৎসহ উক্ত নালী থেকে দুরে অবস্থিত নানারকম 
পাচকরস ক্ষরণকারী গ্রন্থিসমূহ পৌষ্টিক তন্ত্রের অন্তভূক্তি। অপর 
দিকে আমাদের পৌষ্টিক নালীটা মুখগহ্বর থেকে মলাশয় পর্যন্ত 
বিস্তৃত। এর কয়েকটি বিভাগ আছে। বিভাগগুলি যথাক্রমে মুখ 
গহ্বর, জিহ্বা, গলবিল, গ্রাসনালী, পাকস্থলী, ক্ষুদ্রাপ্তর ও বৃহজন্ত্। 

* পৌষ্টিক নালীর কাজ কি? 

পৌষ্টিক নালীটি শরীরের বৃহত্তম অন্তঃক্রা গ্রন্থি এই গ্রন্থি 
থেকে নানারকম জারক রস ও হরমোন নির্গত হয়ে খাগ্ককে হজম 

করতে সাহায্য করে। 5 

পৌষ্টিক নালীর বিভিন্ন অংশ থেকে নির্গত হরমোন বিবিধ কর্ম 
সম্পাদন করে থাকে। তন্মধ্যে পাকস্থলী থেকে ক্ষরিত গ্যাসট্রিন 
হরমোন পাকস্থলীর রস ক্ষরণে সাহায্য করে, ক্ষুদ্রান্ত থেকে সিক্রিটিন 
এবং কোলেসিসটোকাইনিন নামক ছুটি হরমোন যথাক্রমে অগ্ন্যাশয় 
রসের ক্ষরণে এবং পিত্তাশয়ের সক্কোচন ও অগ্্যাশয় রসের বিভিন্ন 
উৎসেচক ক্ষরণে সাহায্য করে । র 

* থা্য কিভাবে পরিপাক হয়? 

খাছ পরিপাকের ব্যাপারটা একেবারে রাসায়নিক প্রক্রিয়া । বেশ 
জটিলও বটে। সাধারণভাবে বলা যায় যে, খাদ্যবস্তু মুখে পুরলে 
কতকটা যেন নিজে থেকে চোয়ালগুলি এবং জিভ ওঠানামা করতে 
থাকে। তারপর খাদ্যের বড় বড় টুকরোগুলে! দাতের দ্বার! ছেদন 
ও পেষণে ছোট ছোট টুকরোয় বিভক্ত হয়ে পড়ে। এই অবস্থায় 
সুগহ্ধর থেকে লালারসের ক্ষরণ ঘটে এবং খানের টুকরোগুলি এ 
লালারসের সংস্পর্শে আসে। তখনই এক মণ্ডের আকার প্রাপ্ত হয় 
ও আমাদের গলাধকরণে সুবিধা হয়| 

অতঃপর গ্রাপনালী দিয়ে সেই মণ্ড নেমে যায় পাকস্থলীতে । 
পৌষ্টিক নালীস্থিত গলবিল ও গ্রাসনালী অবধ্য খাণ্য পরিপাকে বিশেষ 
সাহায্য করে না। পাকস্থলীতে খান্ঠ প্রবেশ করলেই তিন পর্যায়ে 
জারক রসের ক্ষরণ ঘটে। প্রথম স্যুপ পর্যায়ে ক্ষরণ ঘটে পেপসি- 
নোজেন ও হাইড্রোক্লোরিক অয, দ্বিতীয় পাকস্থলী পর্যায়ে গ্যাসট্রিন 
নামক হরমোন ও হাইড্রোক্রোরিক অয়ন, তৃতীয় আন্ত্িক পর্যায়ে নিঃস্ত 
হয় কয়েকটি হরমোন । 

উক্ত তিন পর্যায়ে পাচকরস, হরমোন, কয়েকটি উৎসেচক বা 
এনজাইম প্রভৃতির দ্বারা পরিপাক ক্রিয়া নিষ্পন্ন হয়। 

* থাঁছের সারবন্ত কিভাবে কোষসমূহে বাহিত হয় ? 

খাগ্বস্ত পৌষ্টিক তন্ত্রের মাধ্যমে বিভিন্ন অংশের জারক রসের 
সংস্পর্শে কয়েকটি সরল অণুতে পরিণত হয়। প্রকৃতপক্ষে তখনই সম্পন্ন 

হয় পরিপাক ক্রিয়া । অতঃপর খান্যের সেই সরল অপুগুলি পৌষ্টিক 
নালীর অপর এক অংশ ৬ থেকে ৭ মিটার দীর্ঘ এক নালী তথা ক্ষুদ্রান্তে 
প্রবেশ করে। ক্ষুদ্রান্ত্রটা ছু-স্তবক পেশীস্তর দিয়ে গঠিত। এর গায়ে 
ছোট ছোট গর্ভ এবং গর্ত সন্নিহিত অঞ্চলে থাকে ছোট ছোট 
আদ্গুলের মত জিনিস। এগুলিকে ইংরাজীতে বলা হয় ভিলাই। 
খাচ্বস্তর ক্ষুদ্র অণুগুলি এ ভিলাইসমূহে অবস্থিত শিরায় প্রবেশ করে। 
তারপর পোর্টাল শিরা নামক এক ধরনের শিরার দ্বারা বাহিত হয়ে 
বকৃতে যায়। যকৃত থেকে যায় ফুসফুসে । সর্বশেষে ফুসফুসীয় শিরার 
মাধ্যমে প্রবেশ করে হৃৎপিণ্ডের বাম অলিন্দে। হৃৎপিণ্ডের ক্রমাগত 
সঙ্কোচন ও প্রসারণের ফলে খাছ্ের সারবস্ত তথা ক্ষুদ্র ক্ষুদ্র অণু 
মহাধমনীতে প্রবেশ করার সুযোগ লাভ করে এবং রক্তের দ্বারা বাহিত 
হয়ে দেহের কোষে কোষে ছড়িয়ে পড়ে। 
* দেহের পুঁষ্টিসাধন কি? 
যে প্রক্রিয়ার মাধ্যমে খাগ্গ্রহণ, খান্যের পরিপাক, খাতের সারাংশের 
শোষণ, আত্তীকরণ ও অপাচ্য অংশ বহিষ্ধরণ সম্পন্ন হয় এবং শোষিত 
পদার্থের শক্তির দ্বারা জীবনের মৌলিক ধর্মগুলি পালিত হয় তাকেই 
পুষ্টিসাধন বলে। 
* স্থষম খাত কাকে বলে? 
যে খাগ্ দেহের বৃদ্ধিসাধনে সহায়তা করে, নানা শীরীরবৃত্তীয 
কাজকে সুষ্ঠুভাবে পরিচালনা করে, প্রয়োজনীয় শক্তির যোগান দেয় 
তাকেই বলা হয় সুষম খাগ্। সুষম খাদে শর্করা, স্মেহপদার্থ, প্রোটিন, 
ভিটামিন, খনিজ পদার্থ ও জল প্রভৃতি দেহগঠনের যাবতীয় উপাদান 
সঠিক পরিমাণে থাকে। 
* প্রোটিনকি? 
দেহগঠনের - এক অতি গুরুত্বপূর্ণ উপাদান। প্রোটিনের অণু 
অতিকায় ও জটিল । এর মধ্যে প্রায় ২০ রকমের আযামিনো আযাসিভ 
আছে। এ ২০টির মধ্যে নিথিওনিন, ট্রিপটোফ্যান, থি.ওনিন, ভ্যালিন, 
-লিউনিন, আইসোলিউসিন, লাইসিন, ফিনাইল আ্যালানিন নামক ৮টি 

আযামিনো আসিড আবার অপরিহার্য উপাদান। যে প্রোটিনে এ 
৮টি উপাদান বর্তমান থাকে তাকে বলা হয় প্রথম শ্রেণীর বা সম্পূর্ণ 
প্রোটিন। কিন্তু ৮টির একটিও যদি অনুপস্থিত থাকে তাহলে তাকে 
বলা হয় অসম্পূর্ণ বা দ্বিতীয় শ্রেণীর প্রোটিন। সাধারণত মাছ, মাংস, 
ডিম প্রভৃতি প্রাণীজ প্রোটন সম্পূর্ণ প্রোটিন এবং উদ্ভিজ্জ প্রোটিন 
অসম্পর্ণ প্রোটিন ৷ 


* প্রোটিনের কাজ কি এবং অতিরিক্ত প্রোটিন শরীরের পক্ষে. 
কি ক্ষাতিকয়? 


প্রোটিনের প্রধান কাজ শরীরে নতুন নতুন কো সৃষ্টির ব্যাপারে: 
প্রয়োজনীয় আযামিনো আযাসিড সরবরাহ করা। সাধারণত ছোটদের 
ক্ষেত্রে কোববৃদ্ধির পরিমাণ বড়দের তুলনায় অনেক বেশী। তাছাড়া 
কোষের ক্ষয়পুরণও করতে হয়। অপরদিকে বয়স্কদের ক্ষেত্রে কেবল 
মাত্র কোষের ক্ষয়পূরণের জন্যই নতুন কোষস্থষ্টির প্রয়োজন হয়ে থাকে। 
সেই কারণে ছোটদের ক্ষেত্রে আযামিনো আসিড সরবরাহের জন্য 
যে পরিমাণ প্রোটিনের আবশ্যক সে পরিমাণ বয়স্কদের ক্ষেত্রে হয় না। 
তাছাড়া আমরা প্রোটিনের মাধ্যণে যে পরিমাণ নাইট্রোজেন গ্রহণ করি 
তার প্রায় সবই রেচিত হয়ে বেরিয়ে যায়। অতএব উপযুক্ত নাইট্রোজেন 
অরবরাহও প্রোটিনের কাজ । 

অত্যধিক প্রোটিন গ্রহণ করলে অত্যধিক আযামিনো৷ আযাসিডকে 
হজম করতে হয়। ফলে শক্তির সৃষ্টি হয় বটে কিন্তু দেহে চহিরও সষ্টি 
হয়। তাই অতিরিক্ত প্রোটিন বর্জন করাই বিধের। ত 
অতিরিক্ত প্রোটিন শরীরের অন্যান বর্জ্য পদার্থের সং 

* মানবদেহে প্রোটিনের পরিমাণ কত? 

শতকরা প্রায় ১৫ ভাগের মত 1" 

* দেহে শর্করা ও স্লেহজাতীয় পদার্থের ভুমিকা কি? 

দেহে শক্তির চাহিদা পূরণ করে শর্করা এবং শারীরবৃত্বীয় কাজ 
সম্পাদন করে ন্সেহজাতীয় পদার্থ। তবে স্মেহজাতীয় পদার্থ প্রোটিন 
কিংবা শর্করার মত সম্পূর্ণরূপে অপরিহার্য বলা যায় না। 


বে অনেক সময় 
জগ বেরিয়ে যায়। 

* ভিটামিন কি? 

প্রোটিন, শর্করা, স্সেহজাতীয় উপাদান ছাড়াও আমাদের খান্যের আর 
একটি গুরুত্বপূর্ণ উপাদান হল ভিটামিন বা খাছপ্রাণ। এটির কোন 
খান্ত মূল্য নেই। শরীরের পুষ্টিসাধনে প্রত্যক্ষভাবে অংশগ্রহণ করে 
' না। তথাপি পরীক্ষার দ্বারা প্রমাণিত হয়েছে, এর অভাব ঘটলে শরীর 
ধীরে ধীরে ভেজে পড়ে । অপরাদকে নানা প্রকার রোগের আক্রমণ৷ 
থেকেও ভিটামিন দেহকে রক্ষা করে থাকে। 

* ভিটামিন কত প্রকায়ের ওকি কি? 

ভিটামিন সাধারণত সাত প্রকারের ৷ এ, বি, সি, ডি, ই,জি ও কে। 

+ কোন্‌ কোন্‌ খান্তে কোন্‌ কোন্‌ ভিটামিন থাকে? 

ডিমের কুসুম, কড, মাছের তেল, দুধ ইত্যাদিতে থাকে ভিটামিন 
এ। ঢেঁকিছাটা চাল, অঙ্কুরিত ছোলা ও গম, মাছ, ডাল ও শাকসক্জিতে 
থাকে ভিটামিন বি। ভিটামিন সি পাওয়া যায় লেবুতে, অঙ্কুরিত হোলা। 
ও মুগে, উমেটোতে, আমলকী, আনারস, পেঁপে, আপেল, পাকা! কলা 
ইত্যাদিতে। স্ুর্ধপর্ জিনিস বথা বড়ি, নানাবিধ আচার প্রভূতিতে ৷ 
তাছাড়া সূর্যের অভিবেগুনী রশ্মি চামড়ায় পড়লেও আপনা হতেই 
তৈরি হয়। দুধ, মাছ, মাংস ও শাকসব্জীতে ভিটামিন ই, ডিম, দুধ ও. 
টাটকা শীকসভীতে ভিটামিন !জ এবং. একমাত্র শাকসন্জীতে পাওয়া, 
যায় ভিটামিন কে। 

* কোন্‌ কোন্‌ ভিটামিনের অভাবে কিকি রোগ হয়? 

(১). ভিটামিন এর অভাবে মাগ্ুৰ রাতকানা হয়। তাছাড়। 
চোখের নানা রকম রোগ, দাতের পাইওরিরা রোগ, নানা' প্রকার 
চর্সরোগ এমনকি যন্ম্মাও হতে পারে । 

(২) ভিটামিন বি-র অভাবে বেরিবেরি নামক রোগটি হয়ে থাকে । 

(৩) দেহে ভিটামিন সি-র গুরুত্ব অনেকখানি । দেহের অস্থি 
দাত, ত্বক ইত্যাদিকে স্বাভাবিক অবস্থায় রাখতে এক উল্লেখযোগ্য 
ভূমিকা পালন করে উক্ত ভিটামিনটি। তাছাড়া রক্তের লোহিত কণিক' 
উৎপাদনে এবং শারীরবৃত্তীয় কাজেও এর প্রয়োজন হয়ে থাকে । 

ভিটামিন সি-র অভাবে স্কাতি নামক এক ধরনের রোগ হয়ে থাকে। 
তাছাড়া সদিকাশি, নানাবিধ চর্মরোগ, এমনকি হৃদরোগ পর্যন্তও এর 
অভাবে হতে পারে। দেহে ভিটামিন সি-র অভাব হতে থাকলে শরীর 
ক্রমশ ছুবল হয়, রক্তে লোহিত কণিকা ও শ্বেতকণিকার হ্রাস পায়, 
দাতের মাড়ি থেকে রক্ত পড়ে ইত্যাদি । দেখা গেছে এই ভিটামিনটির 
অভাবে হাড়ও সুগঠিত হয় না। 

(৪) ভিটামিন ডি-র অভাবে রিকেট রোগ হয় এবং অস্থি ভাল- 
ভাবে গঠিত হতে পারে না। 

(৫) |ভটা!মন ই-র অভাবে প্রজনন ক্ষমতা হ্রাস পায়। 

(৬) ।ভটামিন জি ও |ভটামিন কে রক্তকে জমাট বাধতে সাহায্য 
করে এবং রক্তপাত বন্ধ করতে পারে। 

* সম্পূৰ্ণ খা কাকে বলে? 

ইধকে। কারণ দেহগঠনের যাবতীয় উপাদান এ খাদ্যটির মধ্যে 
আছে। তাছাড়া ছুধ সহজ পাচ্যও। 

* ক্যালোরি কি? 

শরীরকে কর্মক্ষম রাখতে গেলে যে শক্তির প্রয়োজন হয় তারই 
'একককে বলে ক্যালোরি। এ শক্তি মানুষ খাদ্য থেকেই গ্রহণ করে 
খথাকে। 

* একজন মানুষকে কর্মক্ষম 
শক্তির প্রয়োজন ? 


পুরুষদের ক্ষেত্রে ২২০০ ক্যালোরি এবং স্রীলোকদের ক্ষেত্রে ১৮০০ 
ক্যালোরি । 

* নিয়মিত থান গ্রহণ না করলে কি হয়? 

খাদ্য নিয়মিতভাবে গ্রহণ না করলে অপুষ্টি আসে। 
প্রথম আত্মপ্রকাশ করে অজীর্ণের মাধ্যমে । 
জাতীয় রোগের জীবাণুর দ্বারা আক্রান্ত হয়। 
জাতীয় পরজীবীরা অন্তে বাসা বাঁধে। 
শরীরটা । সরি, কাশি এমনকি যক্ষ্মা 


রাখতে দৈনিক কত ক্যালোরি 


এই অপুষ্টি 


তারপর আমাশয় 
কখনও কখনও কেঁচো! 
তখন ব্যধির মন্দির হয়ে ওঠে 
দ্বারাও আক্রান্ত হয় শরীর | 

* ঢে কুর ওঠে কেন? 

ফুসফুস থেকে হঠাৎ অত্যধিক বায়ু বেরিয়ে আসার কলে আমাদের, 
কঠনালীতে এক ধরনের শব্দ হয়, ওকেই ঢে কুর বলে। টে'কুর ভাল, 
নয়। ঢে'কুর উঠলে জলপান করে ঢে'কুর বন্ধ করা উচিত৷ 

* ভিটামিন নামটি কার দেওয়া ? 

রসায়নবিদ ক্যাসিমিক্রাঙ্ক প্রথম ‘ভিটামিন’_এই নামকরণটি, 
করেছিলেন। 

* জলকি খাত? 
বনধারণের জন্য যদিও উপযুক্ত পরিমাণে জলপানের প্রয়োজনীয়তা, 
আছে তবুও জল খাদ্য নয়। প্রকৃত খাগ্ঠ বলা হয় প্রোটিন, ন্েহজাতীর 
পদার্থ, কারবোহাইড্রেট প্রভৃতিকে। কারণ, এরা আমাদের দেহের: 
অভ্যন্তরে রাসায়নিক বিক্রিয়া ঘটায় এবং তাপ উৎপাদন করে। ওদের, 
আছে যথেষ্ট ক্যালোরি মূল্য । কিন্তু জল রাসায়নিক বিক্রিয়া ঘটায় 
না এবং ওর ক্যালোরি মূল্যও নেই। 

* নাক ডাকার কারণ কি? 

ফুসফুসে যাওয়ার পথে প্রশ্বাস যদি গলার মধ্যে স্বরযন্ত্রের কোষে 
বাধা পায় তাহলে একরকম শব্দ হয়। শোওয়ার দোষে এবং ঘুমের 
সময়ই এরকমটি হয়ে থাকে। অর্থাৎ শ্বাসপ্রশ্বাসে বাধা সৃষ্টির ফলেই 
নাক দিয়ে এক ধরনের অস্বাভাবিক শব্দ বহির্গত হয়। ওকেই আমর! 
নাক ডাকা বলি । 

* বিষম খাওয়ার কারণ কি? 

আমাদের শ্বাসনালীর সঙ্গে খাঘ্যনালীর ঘনিষ্ঠ যোগাযোগ রয়েছে। 
অন্যমনস্ক অবস্থায় খাগ্ভ খেতে থাকলে অনেক সময় পেশী সংকোচনের 
ফলে শ্বাসনালীর মুখে খাগ্কণা ঢুকে পড়ে। তখনই ফুসফুসের প্রাতি- 
ক্রিয়ায় খাগ্কণাকে শ্বাসনালী থেকে বার করে দেওয়ার জন্য আমরা, 
বিষম খাই। 

ক চুল পাকে কেন ? 

চুলের গোড়ায় এক রকম রঞ্জক পদার্থ থাকে। এ কারণে চুলকে. 


এ 

কালো দ্েখায়। বয়স বাড়লে এ রঞ্জক পদার্থের ঘাটতি ঘটে । তখনই 
জুল পাকতে আরম্ভ করে। তবে কম বয়সেও ঘাটতি ঘটে থাকে । 
তখনই কম বয়সের ছেলে-মেয়েদেরও টুল পাকতে আরম্ভ করে। 

* রস এলিমেপ্ট কারের বলা হর? শরীরে ওদের 
'প্রয়োজনীব্বত্তা কোথায়? 


আমাদের দেহের নানা উপাদানের সঙ্গে অতি অল্প পরিমাণ 
মৌলিক পদার্থ মিশে আছে। মৌলিক পদার্থগুলির মধ্যে ধাতুর সংখ্যাই 
'অধিক। আমরা জানি লোহা রক্তের একটি অপরিহার্য উপাদান। 
রক্তে তামা প্রভৃতি অন্যান্য ধাতব উপাদানও থাকে। এছাড়া 
অন্যান্য উপাদানের সঙ্গে থাকে দস্তা, ম্যাঙ্গানিজ, কোবাণ্ট প্রভৃতি । 
রক্তে লোহিত কণিক। তৈরির কাজে কোবাণ্টের ভূমিক। আছে। হাড়ে 
থাকে দস্তা ও ফসফরাস। ফসফেটেজ নামে একপ্রকার এনজাইম 
'হাড়কে ফসফরাস সরবরাহ করে। কিন্তু দেহে যদি ম্যাঙ্জানিজের 
ঘাটতি ঘটে _তাহলে ফসফরাস সরবরাহ ব্যাহত হয় এবং ঠিকমত 
অস্থি সুগঠিত হয় না। দেখা গেছে ভিটামিনের মত এগুলিও আমাদের 
পীবনধারণ ও পুষ্টিলাভের পক্ষে একান্ত সহায়ক। দেহে অতি অল্প- 
মাত্রা এরা অবস্থান করছে বলে এদের বল৷ হয় ট্রেস এলিমেণ্ট। 

পরীক্ষার ছার৷ প্রমাণিত হয়েছে, প্রায় চল্লিশটির মত ট্রেস এলিমেন্ট 
আমাদের দেহে বিদ্যমান । আমাদের দেহে অহরহ যে রাসায়নিক 
ক্রিয়া চলছে তাতে এরা অনেক ক্ষেত্রে অন্থঘটকের মত কাজ করে 
একে। এদের অভাব ঘটলে, নানা অপুষ্টিজনিত রোগ হয়ে থাকে। 
এর! সাধারণতঃ রক্ত, দেহতন্ত, দেহরস ইত্যাদিতে বিদ্যমান । 

* শরীরে ট্রেস এলিমেণ্টের পরিমাণ বাড়লে কি হয়? 

সাধারণত একজন সুস্থ ও সবল মানুষের দেহে ১০৫০ গ্রাম 
ক্যালসিয়াম, ২৪৫ গ্রাম পটাসিয়ান, ১০৫ গ্রাম সোডিয়াম, ৩৫ গ্রাম 
খ্যাগনেসিয়াম, ৪২৫ মিলিগ্রাম লোহা, ১৫০ মিলিগ্রাম তামা, ২০ 
মিলিগ্রাম ম্যাঙ্গানিজ, ১৫ মিলিগ্রাম মলিবডিনাম, ৩ মিলিগ্রাম 
কোবাণ্ট এবং ১৫ মিলিগ্রাম ক্রোমিয়াম থাকার প্রয়োজন আছে। উক্ত 

-পরিমাণের অধিক হলে বা কমলে শরীরের পক্ষে ক্ষতি হয়। 

প্রথমে লোহার কথা৷ ধরা যেতে পারে। এই ধাতুটি রক্তের 
হিমোগ্লোবিন থাকে। সামান্য পরিমাণে অভাব ঘটলেই শ্বাস-প্রশ্বাসের 
ব্যাঘাত ঘটবে এবং রক্তাল্পতা দেখা দেবে। কিন্ত পরিমাণটা৷ বেশী 
হলেই “লিভার সিরোসিস” রোগে আক্রান্ত হয় মান্য । 

রক্তকনিকায় তামাও থাকে । আমাদের চুলের উপাদানগুলির 
মধ্যে একট তামা । কিন্তু ওপরে যে পরিমাণটার কথা উল্লেখ করা 
হয়েছে, সেই পরিমাণ অতিক্রান্ত হলেই তাম! দেহে বিষক্রিয়া করে। 
উক্ত বিষক্রিয়ার ফলে উইলসন্ম রোগ হয়। তাছাড়া অতিরিক্ত তামা 
বকৃতেরও ক্ষতিসাধন করে। 

আমাদের দেহে ক্রোমিয়ামের পরিমাণ বয়োবৃদ্ধির সঙ্গে সঙ্গে 
কমতে থাকে । ক্রোমিষাম কমলে বহুমূত্ৰ রোগ হয়ে থাকে। 

* শরীরের পক্ষে অবাঞ্ছিত ধাতু কোন্গুলি? এগুলি কিভাবে 
“দেহে সঞ্চিত হয়? 

শরীরের অবাঞ্ছিত ধাতু বলতে আমরা ক্যাডমিয়াম, সীসা ও নানা 
“তেজক্কিয় ধাতুকে মনে করতে পারি। 

অবান্িত ধাতু পরিবেশ দূষণের ফলেই আনাদের দেহে সঞ্চিত 
হয়। যেমন সীসার পাইপের জল খেলে সীসা ও ক্যাডসিয়ামের 
আধিক্য ঘটে। অতিরিক্ত পরিমাণ ফসফেট জাতীয় সার প্রয়োগের 
ফলে উদ্ভিদদেহে ক্যাডসিয়াম সঞ্চিত হয় এবং শাকসব্জির মাধ্যমে 
সেই ক্যাডসিয়ামকে আমরা গ্রহণ করছি। রং, সলডার, পেট্রোলের 
ধোয়ার মাধ্যমে পরিবেশে ছড়িয়ে পড়ছে সীসা এবং শিল্পাঞ্চলের 
বস্তি এলাকায় পুরাতন রঙচট। বাড়ীর দেওয়ালে জমে সেই সীসা। 
আপন অজান্তে সেগুলি আমরা গ্রহণ করে চলেছি। তাছাড়া অহরহ 
পারমাণবিক বিস্ফোরণের ফলে তেজক্িয়ছাই নিশছে জলে, মাটিতে। 
সঞ্চিত হচ্ছে উদ্ভিদদেহেও । 

দেখা গেছে “আর্টারি হার্ডেনিও ও হাট-রেকেজের মূল কারণ 
-ক্যাডসিয়ান। দিসার হয় মৃদু বিষক্রিয়া । এই বিষক্রিয়ায় শিশুরাই 

বেশী পরিমাণে শিকার হয়ে থাকে । বয়স্করাও নান। ব্যাধিতে আক্রান্ত 
হয়। অপরপক্ষে তেজস্ক্রিয় ধাতুর বিষক্রিয়া সবচেয়ে নারাত্মক! 
এর দ্বারা আক্রান্ত হলে অনেক ক্ষেত্রে নিষ্কৃতি পাওয়া অসম্ভব হয়! 
তার ওপর ক্যানসার নামক দুরারোগ্য ব্যাধিরও কবলে পড়ে মাগ্ুব। 

* অবাঞ্ছিত ঘাভু অথবা! কোন ধাতুর পরিমাণ দেহে বাড়লে 
ভার থেকে নিক্ৃতি-লাভের উপায় কি? 

বর্তমানের উন্নত চিকিৎসাবিজ্ঞান যন্ত্রের সাহায্যে দেহে কোন 
ধাতুর পরিমাণ কতখানি বেড়েছে তা সহজে নির্ণয় করতে পারে। 
তখন ওবুধ হিসাবে এমন এক সহগকে প্রয়োগ কর। হয়, য! শরীরে 
অবাঞ্থিত ধাতুটির সঙ্গে বিক্রির ঘটিয়ে যৌগিক গঠন করে। তারপর. 
সেই যৌগিকটি মলমৃত্রের সঙ্গে দেহ থেকে নিফাশিত হয়। 

* মানুষের ক্রুদ্ধ হওয়া উচিত নয় কেন? 

দ্ধ হওয়াটা কেবলমাত্র সামাজিক অপরাধ নয়, আমাদের শরীরের 
পক্ষে অত্যন্ত ক্ষতিকর। ক্রুদ্ধ হয়ে উঠলে হাত পায়ের মাংসপেশী 
স্ফীত হয়ে ওঠে, চোখ কান লাল হয়ে ওঠে, ঘাম ঝরে, এমনকি: 
আমাদের ফুসফুসের আয়তনও বৃদ্ধি পায়। ফুসফুসের আয়তন বৃদ্ধি 
খুবই মারাত্মক। এরই ফলে ফুসফুস হরে ওঠে ভয়ানক সক্রির। 
তার প্রমাণ, ক্রুদ্ধ হয়ে উঠলে নিঃশ্বাস বেশ ঘন ঘন বেরিয়ে আসতে 
খাকে। প্রচণ্ড পরিশ্রমের পরও এতখানি হয় না। ফলে এমন 
দহনক্রিয় চলতে থাকে যে, তার ক্ষয়পুরণের জন্য প্রচুর শক্তি 
উৎপাদনের প্রয়োজন। যেহেতু আমরা খাদ্য থেকেই শক্তি গ্রহণ 
করি। এই অবস্থায় যে শক্তি উৎপাদনের দরকার পড়ে ত| সাধারণ 
খাদ্যের দ্বার! সম্ভব হয় না। 

মানুষ ক্রুদ্ধ হয়ে উঠলে তার হৃৎপিণ্ডের কাজও বেড়ে বার । 
তখন হৃৎপিণ্ডের স্পন্দন স্বাভাবিক অবস্থা অপেক্ষা অনেক দ্রুত 
হয়। প্রীহা থেকে রক্তকোষ নির্গত হয়, রক্তে অক্সিজেন পরিবহণ 
বৃদ্ধি পায়। এই অবস্থায় দেহে যে শক্তির প্রয়োজন হয় ত! 
সরবরাহ করে যকৃত থেকে গ্লাইকোজেন নিঃস্থত হয়ে। এটিও. 

শরীরের পক্ষে ক্ষতিকর এবং অতিরিক্ত গ্রাইকোজেন নিঃস্থত হলে 
হজমের গোলমাল হয়। 

ক্রোধের সময় শরীরের আরও অনেক উগসর্গ দেখা যায়। এই সময় 
কতকগুলি গ্র্যাণ্ড বা গ্রন্থি সক্রিয় হয়ে উঠে। যার ফল দেহের নার্ভাস 
সিস্টেমের উপর প্রচণ্ডচাপ। মস্তিষ্কে তখন রক্ত চলাচলের মাত্রাও 
ভয়ানকভাবে বেড়ে যায়। তাই চোখ ও কান লাল হয়ে উঠে। 
ক্রোধের সময় নানারকম দুর্ঘটনা ঘটাও অসম্ভব নয়। 

* মনের অসুখ হয় কেন? 

মনের অসুখ সাধারণত মানসিক অশান্তির ফল। পরিবেশের সঙ্গে 
নিজেকে খাপ খাওয়াতে না পারলে: এবং মনের মধ্যে অভাব বোধ 
থাকলে দেহে নানারকম -উপসর্গ দেখা-যায়। যেমন, অত্যন্ত ক্লান্তি 
বোধ হওয়া, বুক ধড়ফড় করা ইত্যাদি। অথচ চিকিৎসকরা বারবার 
পরীক্ষা করেও দেহের কোন রোগকে ধরতে পারেন না । এক্ষেত্রে তারা 
রোগীর মানসিক অন্ুখ বলে ঘোষণা রুরেন। 

ডাক্তাররা মনে করেন, রক্তে যদি ল্যাকটিক. আযাসিডের পরিমাণ 
বৃদ্ধি পায় তাহলে মানসিক রোগ হয়ে থাকে। এমনিতে শারীরিক 
শ্রমের সময় আমাদের দেহে গ্রকোজের পরিবর্তন হয়। গ্লুকোজ 
থেকেই ল্যাকটিক আযাসিডের উৎপত্তি হয়। এ আযাসিড আবার 
সবটা অবিকৃত থাকে না । অধিকাংশ কার্বন-ডাই-অক্সাইভ ও জলে 
রূপান্তরিত হয়। কিন্তু কিছু কিছু থেকে যায় এবং রক্তে মিশে যায়। 
মানসিক অস্বাচ্ছন্দ্য থাকলে, ঠিকমত পরিশ্রম থেকে বিরত থাকলে 
রক্তে ওর পরিমাণ বৃদ্ধি পায়। এটি অনেক সময় বংশগত হয়েও 
দাড়ায়। তাই মহাজনদের উপদেশ মানতে হয়। পৌরুষ অবলম্বন 
করা, সৎ চিন্তা, সৎ গ্রন্থপাঠ ইত্যাদি মনকে সুস্থ রাখতে সমর্থ । 

* অন্ুখ করলে আমাদের দেহের ভাপমাত্র! বেড়ে ঘ'য়্ কেন? 

আমরা যে খাদ্য গ্রহণ করে থাকি, সেগুলি জারণের ফলে আমাদের 
শরীরকে কর্মক্ষম রাখে। : ফলে শরীরে তাপের সৃষ্টি হয়। এই তাপ 
সাধারণত ৯৭০ থেকে ৯৮3০ ফারেনহাইটের মত। 

তাপমাত্রার সাম্য বজায় রাখার জন্য আমাদের শরীরের অনেকগুলি 
প্রক্রিয়া কাজ করে। প্রক্রিয়াগুলির মধ্যে বিপাকীয় প্রক্রিয়া, 
আন্তঃআবী গ্রন্থির রসক্ষরণ, স্নায়ুতন্তরের নিয়ন্ত্রণ, পেশী সঞ্চালন ইত্যাদি 
প্রধান। এঁ স্বাভাবিক প্রক্রিয়াগুলির ক্ষেত্রে কোন সময় যদি কোন 
বিদ্ধ উপস্থিত হয় তাহলে দৈহিক তাপের সাম্য বজায় থাকে না। 
তখনই শরীরের তাপ বৃদ্ধি পায়। 
* জ্বর হওয়াটা কি কৌন (রোগ? 
না। কোন কোন রোগের উপসর্গ ছাড়া শরীরের তাপবৃদ্ধি অন্ত 
কিছুই নয়। সুস্থ দেহে একদিকে যেমন তাপ উৎপন্ন হচ্ছে অন্যদিকে 
তেমনই খরচও হচ্ছে। বাড়তি তাপ কিছুতেই থাকতে পারছে না। 
কোন কোন রোগের আক্রমণ হেতুই দেহে তাপ উদ্ধত্ত হয়। তখন 
আমরা জর বলি। 
_** জর বেশী হলে মাথায় ও কপালে জল দেওয়া হয় (কন ? 
অরের সময় মাথায় ও কপালে জল দিলে জল বাষ্পীভূত হতে 
থাকে এবং বাম্পায়নের জন্য যে তাপের দরকার হয় তা মাথা ও কপাল 
সরবরাহ করে। ফলে দেহ ধীরে ধীরে তাপ হারায়। অর্থাৎ জ্বরের 
প্রকোপ কমে। 
সমস্ত শরীরকে জলে ভেজানো! উচিত নয়। শরীর তাপ হারাবে 
ঠিকই। তবে ঠাণ্ডায় ভয়ানক দুর্বল হবে শরীর । তাতে অন্যান্ত রোগও 
আক্রমণ করার সুযোগ পাবে। 
মাথায় কিংবা কপালে জল দিলে শুধু সেই অংশটি তাপ হারাবে 
না, দেহের অন্যান্ত অংশও তাপ-হারাবে। 
* অন্থথ করে কেন? 
আমাদের চারদিকে জলে, স্থলে, অন্তরীক্ষে ঘুরে বেড়াচ্ছে অতি ক্ষুদ্ৰ 
ক্ষুদ্র জীবাণু এবং ভাইরাসের দল । ওরা এত ক্ষুদ্র যে খালি চোখে তে! 
দূরের কথা, অনেক সময় অণুবীক্ষণ যন্ত্রেই ধরা পড়ে না। এ জীবাণু ও 
ভাইরাসদের আক্রমণেই আমাদের অধিকাংশ রোগ হয়ে থাকে। তবে 
এও সত্য যে, আমাদের চারদিকে যত প্রকার জীবাণু ঘুরে বেড়াচ্ছে 


৫৮ 


তাদের মধ্যে খুব কম সংখ্যকই রোগ স্থষ্টির ক্ষমতা রাখে । 

* ঠাণ্ডা লাগে কেন? 

জলে পড়লে, বর্ষায় ভিজলে, ভিজে স্যাতসেতে আবহাওয়ায় ঘুরে 
বেড়ালে অনেক. সময় ঠাণ্ডা লাগে । উক্ত কারণগুলির. জন্য যে ঠাণ্ডা 
“লাগে এমন নয়। তবে জলে ভিজলে বা ভিজে পরিবেশে থাকলে 
শরীরটা দুর্বল হয়ে পড়ে। তারই ফলে এক জাতীয় ভাইরাস দেহে 
সংক্রমিত হওয়ার সুযোগ পায় এবং এ ভাইরাসদের দ্বারা আক্রান্ত 
হলে সর্দি-কাশি হয়। তখনই আমরা বলি ঠাণ্ডা লেগেছে। 

* ধুমপান শয়ীরের পক্ষে কি ক্ষভিকর ? 

চিকিৎসাশাস্ত্র ধুমপানকে আদৌ বরদাস্ত করতে পারে না। বিভিন্ন 
সমীক্ষা থেকে প্রমাণিত হয়েছে, অধূমপায়ী অপেক্ষা ধূমপায়ীরা 
ক্যান্সারে আক্রান্ত হয় বেশী পরিমাণে। তাছাড়া বিড়ি, সিগারেটের 
ধোয়া থেকে কাশি ও হাপানির স্থষ্টি হয়। এমনকি যঙ্ষাও হতে 
পারে। 

যেকোন তামাকের মধ্যে নিকোটিন নামে এক জাতীয় বিষাক্ত 
পদার্থ থাকে । ধূমপানের মাধ্যমে নিকোটিন শ্বাসযন্ত্রের মধ্যে প্রবেশ 
করে এবং রক্তের চাপকে বাড়িয়ে দেয়। ধূমপানের সময় দেহের 
শিরাগুলির মধ্যেও সন্কোচন আসে এবং হাত ও পায়ের তাপমাত্রা 
অনেকখানি কমে যায়। যদিও পরে আবার ঠিক হয়ে যায়। তবু সব 
সময় অনুরূপ প্রতিক্রিয়া চলতে থাকলে শরীরের ক্ষতিসাধন না৷ হয়ে 
পারে না। 

*  নিকোটিনের ক্ষতিকারক প্রভাব কি এবং ভার ফল কি হয়? 

নিকোটিন পিটুইটারি গ্রন্থির পশ্চাৎভাগ থেকে নির্গত ভেসো- 
প্রেসিন নামক উত্তেজক রস ক্ষরণের হার বাড়িয়ে দেয় ও রক্তনালীকে 
সঙ্কুচিত করে। উক্ত কারণে ক্যান্সার প্রভৃতি রোগে আক্রান্ত হওয়ার 
সম্তাবনা__থাকে। 

ক্যান্সার রোগটি কি? 

শরীরের কোথাও (বাহিরে অথবা দেহাভ্যন্তরস্থ ' গলনালী, 
পাকস্থলী, ফুসফুস, মস্তিষ্ক, রক্ত ইত্যাদিতে ) যদি অস্বাভাবিকভাবে 
কোষবৃদ্ধি ঘটে তাহলে সেখানে শরীরের স্বাভাবিক কাজকর্ম ব্যাহত 
হয়। কোষবৃদ্ধি প্রথমে টিউমারের আকারে স্থষ্টি হয় তারপর রূপান্তরিত 

হয় ক্যান্সারে । পরিশেষে দেহময় ছড়িয়ে পড়ে এবং রোগীর মৃত্যু ঘটে। 
প্রাথমিক অবস্থায় যদি ধরা পড়ে তাহলে অপারেশন ও তেজস্ক্রিয়. 
রশ্মির প্রভাবে ওকে নিরাময় করানো সম্ভব হয়। কিন্ত দুর্ভাগ্যের 
বিষয়, অনেকক্ষেত্রে ক্যান্সার প্রাথমিক অবস্থায় ধরা পড়ে না । 

সাম্প্রতিক গবেষণাবলী থেকে প্রমাণিত হয়েছে, ক্যান্সারের মূলে 
আছে কোষ-মধ্যস্থিত কয়েকপ্রকার জিন। জিনরা ডি. এন. এ. অণুর 
পাশে সুতোর মত জড়িয়ে থাকে এবং প্রতিটি কোষে থাকে প্রায় 
এক লক্ষের মত। ক্যান্সার স্থ্টিকারী কোন রাসায়নিক পদার্থ 
(যেমন নিকোটিন প্রভৃতি )-৪ কদাচিৎ কোন ভাইরাস কোব- 
মধ্যস্থিত ডি. এন. এ-র উপর যদি আক্রমণ চালায় তাহলে কিছু কিছু 
জিন ক্যান্সার স্থষ্টির মাধ্যম তথা অনকোজিনে রূপান্তরিত হয়। 
প্রায় ১৫টির বেশী মাধ্যম এ পর্যন্ত আবিষ্কার করেছেন বিজ্ঞানীরা । 
এক একটি মাধ্যম এক এক ধরনের ক্যান্সার স্থষ্টি করে থাকে । তবে 
একটি মাধ্যমের দ্বার! একাধিক ক্যান্সারও.স্থষ্টি হতে পারে। 

"উপরোক্ত মাধ্যমরা স্বাভাবিক কোষে সৃষ্টি হয়ে অচল অবস্থায় 
থাকলে ক্যান্সার হওয়ার সম্ভাবনা নেই। যত গোল সচল হলেই। 
সচল হতে গেলেই নানা দিক থেকে বাধাপ্রাপ্ত হয়। তবু কোন 
ক্ষেত্রে এরা হঠাৎ সক্রিয় হয়ে উঠলে কিন্তু যেখানে সচল হলে বিপদের 
সম্ভাবনা সেখানে সচল হলে তাদের উপর কতকগুলি নিয়ন্ত্রণ কাজ করে। 
ফলে সেগুলো হঠাৎ কিছু করতে পারে না। আর এঁ মাধ্যমগুলি 
সক্ৰিয় হলেই অনিয়ন্ত্রিতভাবে কোষ বাড়তে শুরু করে দেয় । 

ক্যান্সারের মূলে. যেহেতু জিনই দায়ী, সেই কারণে রোগটা 
বংশাুত্রমেও ঘটতে পারে । তবে সব ক্ষেত্রে হয় না। ধূমপান এবং 
পান খাওয়া ক্যান্সারের একটা বড় কারণ। 

* ক্যান্সারকে কর্কট রোগ বলা হয় কেন? 

প্রাচীন গ্রীক চিকিৎসকগণ হিপোক্রাতেশ, গ্যালেন প্রভৃতি এবং 
ভারতীয় চিকিৎসকরা মনে করতেন, উক্ত রোগের কুফলগুলি কাক্ডার 
দাড়ার মত শিরাসমূহের মাধ্যমে শরীরের অবত্রঃছড়িয়ে পড়ে। গ্রীক. 

ক্যান্সার শব্দের অর্থই কাকড়া। 

* ক্যান্সার কি কোন নির্দিষ্ট রোগ? 

না। একটি গোষ্ঠীর কতকগুলি রোগ। ওরা শরীরের বিভিন্ন স্থানে 
বিভিন্নরূপে আত্মপ্রকাশ করে। বিশেষজ্ঞরা একশ’র মত ক্যান্সারের 
সন্ধান পেয়েছেন। 

* জণ্ডিস রোগ কি? 

সাধারণত অল্প বয়সী তরুণরাই এই রোগে বেশী আক্রান্ত হয় । 
“আক্রান্ত হলে প্রথমে চোখ ও পরে গায়ের রঙ হলুদবর্ণ ধারণ করে। 
তাই অনেকে উক্ত রোগকে “ইওলো ফিভার” বলে থাকেন। 

রোগটি যকৃতের রোগ বকৃতে পিত্ত নিঃসরণে কোনরকমে বাধা 
এলে তখন পিত্ত নিঃসরণ অনিয়মিত হয়। কিছু কিছু পিত্ত রক্তে 
মিশে যায়। ফলে শরীর হলুদ বর্ণ ধারণ করে। এই অস্ুখে বেশীদিন 
ভুগলে মারাত্মক হয়ে উঠে। কেউ রোগাক্রান্ত হলে যকৃতের পিত্ত 
নিঃসরণ নিয়মিত করার জন্য আহারের ব্যাপারে বিশেষ সাবধানতা! 
অবলম্বন করতে হয় । 

নিয়মিত পাতিলেবু খেলে এই অস্থুখ কম হয় বলে অনেকে মনে 
করেন। 

* হুপিং কাশি কি? 

একরকম ব্যাকটিরিয়াঘটত অন্ুখ। সাধারণত শিশুদের হয়ে 
'থাকে। একনাগাড়ে প্রায় ৬ সপ্তাহ ধরে চলে তারপর আবার হয়। সেরে 
গেলে আর জীবনে হয় না। তবে অনেক সময় রোগটা বড় মারাত্মক 
হয়ে উঠে। সিরাম ইনজেক্সানের মাধ্যমে রোগটিকে দূর করা হয়। 
'_* ধবল রোগটি কেন হয়? 

দেহে মেলানিন নামক একপ্রকার রগ্রক পদার্থের ঘাটতি ঘটলে 
ধবল হয়। 

* হাপানি রোগটি কি? 

শ্বাস-প্রশ্বাস সংক্রান্ত রোগ। সব বয়সেই হয়ে থাকে । আযড্রেনাল 
গ্রন্থি থেকে নিঃস্থত হরমোনের অভাব ঘটলে বাতাসের ভাসমান 

ধুলিকণা ইত্যাদি শ্বাসনালীর মধ্যে প্রবেশ করলেই রোগটি প্রকাশ 
পেয়ে থাকে। 

* আলসার রোগটা কি এবং কেন হয় ? 

আলসার একরকম ক্ষত। শরীরের যে কোন জায়গায় আলসার 
হতে পারে। বিভিন্ন বয়সে বিভিন্ন জায়গায় আলসার হতে দেখা 
যায়। পৌষ্টিক নালীর আলসার অত্যন্ত বিপজ্জনক। তবে যে 
কোন আলসার যদি চিকিৎসার ফলে আরোগ্য না হয় তাহলে সেটি 
ক্যান্সারের রূপ নেয়। প্রাথমিক অবস্থায়ই আলসারের চিকিৎসা 
করাতে হয়। 

রোগটি সাধারণত অখাদ্য ও কুখাদ্য গ্রহণের ফলে হয়ে থাকে । 
রসনা তৃপ্তি হয় অথচ শরীরের পক্ষে অহিতকর, এমন খাদ্য আমরা 
গ্রহণ করতে দ্বিধা বোধ করি না। মুখরোচক খাস্ের জন্য আমরা 
হোটেল ও রেস্তোরণাতে ধর্ণা দিই। এসব খাদ্য আলসারের সহায়ক 


তাছাড়া আহারে অনিয়ম, মদ্যপান ইত্যাদির ফলেও আলসার হয়ে 
থাকে। 


* ধমুস্টঙ্কার রোগের কারণ ও প্রতিকার কি? 

ব্যাসিলাস টিটানি নামে এক জাতীয় জীবাণুর সংক্রমণের ফলে 
ধুস্স্কার বা টিটেনাস রোগটি হয়ে থাকে। আমাদের শরীরের ত্বকটা 
বহিইশক্রর আক্রমণ থেকে রক্ষা করার জন্য একরকম বর্ণের মত ঘিরে 
রেখেছে। সেই ত্বক কোথাও যদি কেটে বা ছি'ড়ে যায় এবং রক্তপাত 
ঘটে তাহলে এ জীবাণু শরীরে প্রবেশ করে। ফলে টিটেনাস রোগে 
আক্রান্ত হতে হয়। 

রোগটা অত্যন্ত মারাত্মক । জীবাণু সংক্রমণের কিছুদিনের মধ্যেই 
রোগটি আত্মপ্রকাশ করে। তখন রোগীর খি'চুনি হয়ে থাকে। খি"চুনির 
সময় শরীরটা ধন্থকের মত বাকা হয়ে যায় বলে: ধনুসট্কার নাম । 

বর্তমানে ধন্ুষটঙ্কারের প্রতিষেধক ইনজেকশন আবিষ্কৃত হয়েছে । 
কেটে বা ছি'ড়ে গিয়ে রক্তপাত ঘটলে কোনরকম: দ্বিধা না করে 
রা গ্রহণ করা উচিত। অথবা চিকিৎসকের: শরণাপন্ন হওয়া 

ইনজেকৃশন আবিষ্কারের পূর্বে প্রতি বছর বহু লোক উক্ত 
রোগে প্রাণ হারাতো । বিশেষ করে সন্তানের জন্মদান করার প্রায় 
সঙ্গে সঙ্গে কত মা যে প্রাণ হারিয়েছেন আর জন্মলাভের সঙ্গে সঙ্গে 
কত শিশুর চোখের আলো যে চিরদিনের মত নিভে গেছে তার 
ইয়ত্তা নেই। 

* পোলিও রোগ কি এবং এর প্রতিষেধক কি? 

পোলিও রোগটিকে আমাদের দেশে শিশু পক্ষাঘাত বলা হয়। 
উক্ত রোগে আক্রান্ত হলে ছোট ছোট ছেলে মেয়েদের কোন না কোন 
অঙ্গ পক্ষাঘাতগ্রস্ত হয়ে পড়ে। তারপর সেই অঙ্গটি ধীরে ধীরে শুকিয়ে 
যেতে আরম্ভ করে । পরিণামে শিশুটি মারা যায় অথবা চিরকালের 
জন্য পঙ্গু হয়ে যায়। 

পোলিওর টিকা আবিষ্কৃত হয়েছে। শিশুর এক থেকে দেড় বছর 
বয়সের মধ্যে তিনবার পোলিওর টিকা দিয়ে নেওয়ার ব্যবস্থা করতে 
হয়। তাহলেই পোলিও হয় না। 

* ব্রহ্কাইটিস রোগটি কি এবং কেন হয়? 

্রস্কাসের প্রদাহকে বলা হয় ব্রস্কাইটিস। আমরা শ্বাসগ্রহণের 
সঙ্গে যে বাতাস গ্রহণ করি, সেই বাতাস শ্বাসনালীর দারা বাহিত 
হয়ে ফুসফুসে যায়। শ্বাসনালীটা তলায় ছুভাগে বিভক্ত হয়ে ফুসফুসের 
ছুপাশের সঙ্গে যুক্ত। বিভক্ত অংশের বাম দিকটাকে বলা হয় বাম 
্রঙ্কাস এবং ডান দিকটাকে বল হয় ডান ব্রক্কাস। 

এক ধরনের ভাইরাসই তরষ্কাসের প্রদাহ সৃষ্টি করে। ওরা আর্ত 
ও কুয়াশাচ্ছন্ন পরিবেশে এবং ধুলাবালিতে থাকে | দেহে ওদের 
সংক্রমণ ঘটলে জ্বর, গায়ে যন্ত্রণা, কাশি ইত্যাদি উপসর্গ দেখা দেয়। 
এই রোগ সাধারণত বড়দেরই বেশী হয়ে থাকে। 

ভিজে আবহাওয়ায় না ঘুরলে এবং পরিবেশকে ময়লা ও ধুলা" 
বালি মুক্ত রাখলে এই রোগের সম্ভাবনা কম! 

* ল্াডপ্রেসার রোগটি কি? 

আমাদের দেহের রক্ত তরল পদার্থ। 

অন্যান্ত তরলের মত সেও 


আমাদের রক্তবহনকারী নালীতে চাপ দেয়। এই চাপকেই বলা হয় 
রক্তচাপ বা ব্রাডপ্রেসার ৷ 

আমাদের হৃংপিণ্ড রক্ত প্রবাহকে নিয়ন্ত্রণ করে। সে একবার 
প্রসারিত হয় এবং পরক্ষণে হয় সঙ্কুচিত। যখন সঙ্কুচিত হয় তখন 
রক্তনালীতে বেশী চাপ পড়ে এবং প্রসারিত হলে সেই চাপ কমে 
যায়। তাই রক্তচাপের জন্য সর্বোচ্চ ও সর্বনম্ন মান আছে। বয়স্কদের 
ক্ষেত্রে মান বেশী হয়ে থাকে এবং ছোটদের ক্ষেত্রে হয় কম। 
কোনপ্রকারে রক্ত চলাচলে যদি বিজ সথষ্টি হয় তাহলে ব্লাডপ্রেসার 
রোগটি স্থষ্টি হয়। 

এই রোগটি সাধারণত বড়দের রোগ । তবে ছোটদের যে হয় 
না এমন নয়। অপরপক্ষে রক্তচাপ বাড়া ও কমা ছুইই শরীরের 


পক্ষে ক্ষতিকর । শারীরিক শ্রম ও মানসিক উত্তেজনার সময় দেহের 
স্বাভাবিক বক্তচাপকেও বৃদ্ধি পেতে দেখা যায় । 


* হৃদরোগ কেন হয়? 

হৃংপিণ্ডের রোগই হৃদ্রোগ। হৃৎপিণ্ডের কোন প্রকোষ্ঠ অথবা ধমনী 
প্রভৃতি বিকৃত অবস্থায় অনেকে জন্মগ্রহণ করে। তাদের ক্ষেত্রে রোগটা! 
জন্মগত । তবে বয়স্কদের ক্ষেত্রে নানা কারণে হৃদরোগ হতে পারে । 

বয়স বাড়ার সঙ্গে সঙ্গে হৃৎপিণ্ডের পেশীগুলির সক্কোচনশীলতা! 
কমে আসে এবং হৃৎপিণ্ডের আয়তনটাও বেড়ে যায়। উক্ত কারণে 
স্বাভাবিকভাবে হদ্রোগ হতে পারে, অন্যদিকে রক্তচাপ বৃদ্ধি পেলেও 
রোগটি হয়ে থাকে.। হৃদরোগ থাকলে ভয়, উত্তেজনা, ক্রোধ ইত্যাদি 
চরম ক্ষতিকর। এই অবস্থায় হৃংপিণ্ডের ক্রিয়া বন্ধ হয়ে যেতে পারে। 


* জঙ্গযাস রোগটি কি এবং কোন্‌ কোন্‌ কারণে উত্ত রোগটি 
হয়ে থাকে ? 


আমাদের দেহের শির! ও ধমনীর মাধ্যমে যে রক্তধারা সব 
সময় প্রবাহিত হচ্ছে, তার সঙ্গে অক্সিজেন, নানা খনিজ পদার্থ, 


হরমোন ও অন্যান্য প্রাণধারণকারী পদার্থ প্রবাহিত, হচ্ছে . এবং 
দেহের নানাস্থানে ছড়িয়ে পড়ছে। 

আমাদের হৃৎপিণ্ড হচ্ছে রক্ত সংবহন কেন্দ্র । বিশুদ্ধ রক্ত ধমনীর 
মাধ্যমে শরীরের সর্বত্র প্রবাহিত হচ্ছে এবং দুষিত রক্ত শিরার মাধ্যমে 
হৃংপিণ্ডেই ফিরে আসছে। দুসিত রক্তটা কিন্ত হৃৎপিণ্ডে পড়ে থাকছে 
না। সেটি শোধিত হচ্ছে এবং পুনরায় ধমনীর মাধ্যমে ছড়িয়ে পড়ছে। 

আমাদের শারীরিক ক্রিয়াকলাপকে আবার পরিচালিত করে 
মস্তি । ধমনী তার চারদিকে একটা ঝেষ্টন স্থষ্টি করে রেখেছে 
এবং সেখানেও রক্তের প্রবাহের মাধ্যমে যাচ্ছে অক্সিজেন ও অন্যান্য 
উপাদান। কোনপ্রকারে যদি মন্তি্ধে অক্সিজেন সরবরাহের ঘাটতি 
ঘটে তাহলে মস্তিষ্কের কিছু কিছু কোষ নষ্ট হয়ে যায়। ফলে সন্যাস 
রোগে আক্রান্ত হয় মানুষ৷ এই রোগের আক্রমণকে বলা হয় স্টোক। 

অন্তান্ত আরও অনেক কারণে সন্যাস রোগ হয়। প্রথমত 
শরীরের কোথাও অস্ত্রোপচার করা হলে অথবা অন্থ কোন কারণে 
যদি দেহের কোথাও রক্ত জমাট বেঁধে ছোট্ট ডেলার আকার ধারণ 
করে তাহলে সেটি বাহিত হয়ে মস্তিফ্ের সুক্ষ ধমনীতে আটকে 
বায়। ফলে রক্ত চলাচলের পথে বিদ্ব সৃষ্টি হয় এবং একসময় 
স্টোক হয়। এই জাতীর স্টে]ককে বলা হয় সেরিব্রাল এন্বোলিজম | 

দ্বিতীয়ত, কোন কারণে যদি মস্তিষ্কের সুক্ষ্ম ধমনীর কোথাও 
ছি'ড়ে যায় তাহলে মন্তিক্ষেই ঘটবে রক্তক্ষরণ । অত্যধিক রক্তক্ষরণ 
হেতু মস্তিষ্কের স্নায়ুকোবগুলি একেবারে বিনষ্ট হয়ে যাবে। এই 
জাতীয় রোগকে বলা হয় সেরিব্রাল হেমারেজ ! 

তৃতীয়ত, ধমনী মধ্যস্থিত প্রাচীরের চারদিকে যদি চবির আবরণ 
সৃষ্টি হয় তাহলে রক্তপ্রবাহে বাধা সৃষ্টি হবে। ক্রমাগত আস্তরণ 
জমতে জমতে যখন রক্তপ্রবাহের পথটা একেবারে সঙ্কীর্ণ হয়ে পড়বে 
তখনই স্টেক হবে । এই ধরনের সন্ন্যাস রোগকে বলা হয় সেরিব্রাল 
থন্বোসিস। 

থন্বোসিসে আক্রান্ত হলে দেহ হয় পন্দু হয়ে যায় নয়ত মৃত্যু 
-ঘটে। নিয়মিত ব্যায়াম বা কিছু দৈহিক পরিশ্রম, মুক্ত-বায়ু সেবন, 
-বয়োবৃদ্ধির সঙ্গে সঙ্গে চবি জাতীয় খাছ গ্রহণের পরিমাণ হাস 

করলে উক্ত রোগ থেকে কিছুটা নিষ্কৃতি পাওয়া যেতে পারে। 

* টিকা কি? 

আমাদের বিভিন্ন রোগের মূলে আছে এক এক ধরনের জীবাণু 
কিংবা ভাইরাসের সংক্রমণ । অথচ সুস্থ দেহে যে জীবাণুর দ্বারা 
যে রোগ সংক্রমিত হয় সেই জীবাণুকে জীবিত অথবা মৃত অবস্থায় 
সীমিতভাবে শরীরে প্রবেশ করালে শরীর সেই রোগের প্রতিষেধক: 
ক্ষমতা লাভ করে। অন্যভাবে বলা যায় যে, স্বল্প পরিমাণ কোন 
রোগজীবাণুকে শরীরে প্রবেশ করালে শরীরে সেই রোগ প্রতিরোধকারী 
এক ধরনের প্রোটিন গঠন করে। এ প্রোটিনই ভবিষ্যতে উক্ত 
রোগের আক্রমণ থেকে শরীরকে রক্ষা করে। টিকা হল বিশেষভাবে 
রক্ষিতরোগ জীবাগু। আজকাল বহু রোগজীবাণুকে নিয়ে টিকা 
প্রস্তুত হয়ে থাকে । কলেরা, বসন্ত, টাইফয়েড, যক্ষ্মা প্রভৃতি রোগকে 
টিকার মাধ্যমে এড়ানো যায়। 

*» জিরাম কি? 

সিরামকে বিষন্ব বা রোগ প্রতিরোধকারী জ্যািবডি বলা যেতে 
পারে। পূর্বে আমরা দেখেছি বিষপ্রয়োগে অথবা কোন জীবাণুর ' 
সংক্রমণ ঘটলে রক্তে আপনা হতে জ্যাটিবডি তৈরি হয়ে যায়। 
কিন্তু প্রতিপক্ষ যখন খুব সবল হর তখন আপনা হতে তৈরি আযাটিবডি 
কিছুই করতে পারে না। যেমন, সাপের কামড়ে কিংবা ক্ষ্যাপা 
বুরুর বা শেয়াল কামড়ালে এত অধিক পরিমাণ বিষ বা ভাইরাস 
প্রবেশ করে, যাকে প্রশমিত করার ক্ষমতা রক্তের আ্যান্টিবভির নেই। 
তাই বাহির থেকে ত্যাটিবডির অনুপ্রবেশের প্রয়োজন হয়ে পড়ে। 
সিরাম এ আযা্টিবডিকেই বহন করে। 

সাপের বিষের সিরাম, ধনুস্টঙ্কারের সিরাম, জলা তক্করোগের 
সিরাম ইত্যাদি বহু সিরাম আবিষ্কৃত হয়েছে। তবে সাপের বিষের 
ক্ষেত্রে সঙ্গে সঙ্গে সিরাম প্রয়োগ করতে হয় এবং পরবর্তী ক্ষেত্র 
গুলিতে রোগ প্রকাশের আগে সিরাম প্রয়োগ ন! করলে রোগী 
বাঁচে না। ্; 

ক জলাতঙ্ক রোগ কি এবং কেন হয়? 

একরকম ভাইরাসঘটিত রোগ। ক্ষ্যাপা কুকুর, শেয়াল, নেকডে 
প্রভৃতি কামড়ালে এই রোগ হয়ে থাকে। ভাইরাসরা ওদের লালায়: 
বাসা বাঁধে। কামড়ালে ভাইরাসগুলি সুস্থদেহে অনুপ্রবেশ করে । 

ভাইরাসগুলি অত্যন্ত মারাত্মক । কামড়ানোর প্রায় সাতদিনের 
মধ্যেই রোগটি আত্মপ্রকাশ করে। রোগটির লক্ষণ, রোগীর জলকে 
ভয় পাওয়া, অস্থিরতা ইত্যাদি! জল দেখে ভয় পায় বলে ওকে 
জলাতঙ্ক বলা হয় । 

জলাতঙ্ক ছু'রকমের। উগ্র জলাতঙ্ক ও মুক জলাতঙ্ক । মুক 
জলাতঙ্কের ক্ষেত্রে রোগী ঝিমিয়ে পড়ে থাকে। রোগের আত্মপ্রকাশ্রে 
পূর্বে প্রতিষেধক সিরাম ইনজেকৃশন না করলে রোগী বাঁচে না। 
কখনও কখনও এই রোগ অনেক দেরীতেই আত্মপ্রকাশ করে থাকে । 


অতএব কুকুর থেকে সাবধান। কে বলতে পারে, অপরিচিত এ 


কুকুরটা পাগল নয় 


যে কোন কুকুর কামড়ালে তাকে বেঁধে রাখতে হয়। সাতদিনের 
মধ্যে যদি ওটা মরে যায়_-তাহলে বুঝতে হবে ওর দ্বারা জলাতঙ্ক 
হবেই । 


* আ্যালার্জি কীকে বলে? 
“আযালাঞ্জি” নামে কোন রোগ চিকিৎসাশান্ত্রে উল্লেখ নেই। যার 


আক্ষরিক অর্থ “আমি কিছুই জানি না” বা যা থেকে নিস্তার পাওয়া 
যায় না ইত্যাদি৷ এই “আযালাজি” শব্দটি বিংশ শতাব্দীর গোড়ার 
দিকে ব্যবহৃত হয়েছে। 

আযালাঞ্জি বলতে সাধারণত যা বোঝায় তা হল, যেসব বস্তু থেকে 
দৈহিক প্রতিক্রিয়ার কোন সম্ভাবনা থাকে না সেইসব বস্তু কোন কে 
মানুষের ক্ষেত্রে বিরুদ্ধ প্রতিরক্ষা স্থপ্টি করে। যেমন ধরা যেতে পারে, 
চিংড়ি মাছ, ডিম প্রভৃতি আমরা হামেশাই খাচ্ছি। খেতেও সুস্বাদু 
কিন্তু এমন কিছু কিছু মানুষ আছেন, বারা ডিম, চিংড়ি মাছ ইত্যাদি 
সহ করতে পারেন না। খেলে সারা শরীরটা চাক! চাকার 

মত ফুলে উঠে অথবা দেহে অন্যান্য উপসর্গ প্রকাশ পায়। এমন 
প্রতিক্রিয়াকে আমরা আযালাঞ্জি বলে থাকি। 

কেবল চিংড়ি মাছ ও ডিম নয়, কারও আছে পেঁয়াজ-রশুনে 
আযালাভি, কারও দুধে আালাজি, ইত্যাদি। খাওয়া ছাড়া অন্থত্রও 
আযালাজি লক্ষ্য করা যায়। যেমন কেউ কেউ গায়ে সাবান দিতে 
পারেন না, মাথায় তেল দিতে পারেন না, ধোয়া ধুলা-বালি সহ্য 
করতে পারেন না ইত্যাদি। অনেকে পারেন, অথচ একজন কেন 
পারেন না_সেইটেই সমস্তা। তাই আযালাজিকে আমরা ব্যাপক 
অর্থে প্রয়োগ করে থাকি। 

আসলে কোন কোন মানুষের ক্ষেত্রে তাদের দেহকোষগুলি কোন 
কৌন বস্তুর প্রভাবে পড়লে অত্যন্ত সচেতন হয়ে উঠে। এর ফলে 
নেক সময় কিছু কিছু কোষ ক্ষতিগ্রস্ত হয়। উক্ত কারণে কোন 
“কান চর্মরোগ, সর্দি, কাশি, হাপানিতে আক্রান্ত হতে হয়। তাই 


আযালাজিসম্পন্ন মানুষরা যাঁদের যে বস্তুর প্রতি আ্যালাঞ্তি আছে সেই 
বস্তুটিকে সব সময় এড়িয়ে চলেন। 


* পেনিলিলিন কি? 


* অ্যাণ্টিবায়োটিকস কাছের বলা হয় ? 

এক এক ধরনের জীবাণু বা ছত্রাক থেকে প্রস্তুত রাসায়নিক পদার্থ 
যা জীবাণুঘটিত রোগে অব্যর্থ ফলপ্রদ। টেরামাইসিন, ওরিওমাইসিন, 
সববামাইসিন ইত্যাদি আজকের দিনের মূল্যবান ওষুধগুলি সবই 
আ্যার্টিবায়োটিকস্‌। এমনকি পেনিসিলিনও। 

* ট্রেপটোমাইজিন কি? 

যক্ষ্মা রোগের মহৌষধ একটি 
গ্রিসিয়াস নামক এক ধরনের জী 

-করা হয়। 
+ এনস-কে কি? 


আন্টিবায়োটক। ট্রেপটোমাইসেস 
বাণু থেকে রাসায়নিক উপায়ে প্রস্তুত 


এক্স-রে বা এক্স-রশ্মি এক ধরনের তড়িত্চুম্বকীয় রশ্মি। সাধারণ 
আলোক রশ্মি কাগজ, চামড়া ইত্যাদিকে ভেদ করে অগ্রসর হতে 
পারে না। কিন্তু এই রশ্মি কাগজ, চামড়া, মাংসপেশী প্রভৃতি 
ভেদ করে অবাধে যেতে পারে, কিন্তু হাড়কে ভেদ করতে পারে 
না। তাই সাধারণ আলো থেকে এক্স-রশ্বির প্রকৃতি ভিন্ন। 

এক্স-রশ্মিকে সাধারণত ক্যাথোড রশ্মির নলে তড়িংমোক্ষণ ঘটিয়ে 
উৎপাদন করা হয় এবং একে আকম্মিকভাবে আবিষ্কার করেছিলেন 
বিজ্ঞানী রঞ্জেন | এ রশ্মি চামড়া, মাংসপেশী ইত্যাদিকে ভেদ করে যেতে 
পারে বলে শরীরের কোথাও হাড় ভেজে গেলে অথবা পাকস্থলী, হৃৎপিণ্ড 
প্রভৃতির ছবি গ্রহণ করতে হলে এক্স-রশ্মির সাহায্য গ্রহণ করতে হয়। 

* টমোগ্রাফী কি? 

টমোগ্রাফী এক ধরনের প্রযুক্তিবিষ্ঠা। পুরোনাম কমপিউটারাইজড. 
আ্যাকসিয়াল টমোগ্রাফী । শরীরের অভ্যন্তরে টিউমার ইত্যাদি হলে 
এক্স-রের সাহায্যে বিভিন্ন কৌণিক অবস্থান থেকে টিউমারের ছবি. 
গ্রহণ করা হয়। তারপর যন্ত্রগণকের সাহায্যে ছবিগুলি যুক্ত হয়ে 
টিউমারের একটি ত্রিমত্রিক ছবি গঠন করে। ফলে টিউমারের 
প্রকৃতি, তার আকার ও আয়তন এবং প্রকৃত অবস্থান নির্ণয় করতে 
অন্ুবিধা হয় না| উক্ত ব্যবস্থাই টমোগ্রাফীর অন্ততুক্তি। 

* তেজক্রির পদার্থ কি এবং ভার দ্বার! কিভাবে চিকিৎসা করা 


হয়? 
এমন কতকগুলি মৌলিক পদার্থের সন্ধান পাওয়া গেছে, যাদের 


দেহ থেকে সর্ব-অবস্থায় অনর্গল ও অবিরামভাবে এক ধরনের রশ্মি 
নির্গত হয়। এইগুলিই তেজস্কিয় পদার্থ । এদের প্রকৃতিতে অতি 
সামান্যই পাওয়। যায়। তাই বিজ্ঞানীরা সাধারণ মৌলিক পদাথকে 
যন্ত্রের সাহায্যে তেজস্কিয় মৌলিক পদার্থে রূপান্তরিত করেন। ক্যান্সার, 
টিউমার প্রভৃতিকে নিরাময় করার জন্যই এসব পদার্থকে প্রয়োগ 
করে থাকেন চিকিৎসকরা | তেজক্কিয় রশ্মি নির্গমনের ফলে ক্যান্সার 
দুষ্ট কোষগুলিকে বিনষ্ট করে। 

রেডিয়াম এই ধরনেরই একটি পদার্থ । অন্যান্য কৃত্রিম তেজক্তিয় পদার্থ 

যেমন বিসমাথ-২০৬, কোবাল্ট-৬০) আয়োডিন-৩১, এমনকি খাছ 


'লবণকেও তেজস্তিয় করে বিভিন্ন ধরনের টিউমারের ক্ষেত্রে প্রয়োগ 
করা হয়। 


* আবিষ্কার ও আবিষ্কারক £ 

রক্ত সঞ্চালন পদ্ধতি__উইলিয়ম হার্ডে। 
বসন্তের টাকা__-এডওয়ার্ড জেনার। 

অচেতন করার উপায়-_সিম্পসন। 

কলেরার জীবাণু- রবার্ট কোখ। 

জলাতঙ্কের প্রতিষেধক-_লুই পাস্তর। 
ম্যালেরিয়া জীবাণু রোনাল্ড রস। 
কালাজবরের ওষুধ__ইউ. এন. ত্রহ্মচারী। 
পেনিসিলিন__আলেকজাণার ফ্রেমিং। 
ডিপথেরিয়ার প্রতিষেধক__ভন বেহরিং। 
পরিপাক ক্রিয়া__পি. পাভলভ। 

সায়ুতপ্তের গঠন-_ক্যামিলো গলজি। 
আযালাজি-_আর. রিচেট। 

ইলেকট্রো কাডিওগ্রাফ ঘন্ত্র-_-আইন টোভেন I 
রক্তের শ্রেণীবিভাগ কার্ল-ল্যাণ্ড ষ্টিভেন । 
মস্তিষ্কের কার্যাবলী-_আর. হেম। 

পীত জরের প্রতিষেধক-_স্যাক্স থেলার। 

যন্মার প্রতিষেধক এ. ওয়াক্সম্যান। 
পোলিওর প্রতিষেধক-_জোন্স সাক্ক। 
হরমোনের গঠন-_সি, ক্যাগুল, হেনচ ও রাইখন্টাইন । 
জিনের কাজকর্ম__বিডল, লিডারবার্গ ও টাটুন। 


জেনেটিক কোডের ব্যাখ্য।__হোলি, নিরেনবার্গ ও খোরানা । 
এক্স-রে রঞ্জেন। 


স্টেথসস্কোপ__লেনেক। 
টমোগ্রাফি__হাউসনফিল্ড। 


